title: 2013/569/ES: Eiropas Parlamenta Lēmums ( 2013. gada 17. aprīlis ) par Eiropas Slimību profilakses un kontroles centra kontu slēgšanu attiecībā uz 2011. finanšu gadu

text:
               16.11.2013

               LV

               Eiropas Savienības Oficiālais Vēstnesis

               L 308/208

         EIROPAS PARLAMENTA LĒMUMS
   (2013. gada 17. aprīlis)
   par Eiropas Slimību profilakses un kontroles centra kontu slēgšanu attiecībā uz 2011. finanšu gadu
   (2013/569/ES)
   EIROPAS PARLAMENTS,

               —

               ņemot vērā Eiropas Slimību profilakses un kontroles centra 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Slimību profilakses un kontroles centra 2011. finanšu gada pārskatiem ar Centra atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (4), un jo īpaši tās 23. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0082/2013),

               1.

               apstiprina Eiropas Slimību profilakses un kontroles centra kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt Eiropas Slimību profilakses un kontroles centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 66. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 142, 30.4.2004., 1. lpp.

      (5)  OV L 357, 31.12.2002., 72. lpp.


title: 2008/670/JHA: Padomes Lēmums ( 2008. gada 24. jūlijs ), ar ko groza Padomes Lēmumu 2000/265/EK par finanšu regulas izveidi, ar ko nosaka budžeta aspektus attiecībā uz Padomes ģenerālsekretāra vietnieka vadību, līgumiem, ko viņš noslēdzis dažu dalībvalstu vārdā par komunikācijas infrastruktūras izveidi un darbību Šengenas videi Sisnet

text:
               15.8.2008

               LV

               Eiropas Savienības Oficiālais Vēstnesis

               L 220/19

      PADOMES LĒMUMS

   (2008. gada 24. jūlijs),
   ar ko groza Padomes Lēmumu 2000/265/EK par finanšu regulas izveidi, ar ko nosaka budžeta aspektus attiecībā uz Padomes ģenerālsekretāra vietnieka vadību, līgumiem, ko viņš noslēdzis dažu dalībvalstu vārdā par komunikācijas infrastruktūras izveidi un darbību Šengenas videi “Sisnet”
   (2008/670/TI)
   EIROPAS SAVIENĪBAS PADOME,
   ņemot vērā Līgumam par Eiropas Savienību un Eiropas Kopienas dibināšanas līgumam pievienotā Protokola, ar ko iekļauj Šengenas acquis Eiropas Savienības sistēmā, 2. panta 1. punkta otrās daļas pirmo teikumu,
   tā kā:

               (1)

               Ar Lēmumu 1999/870/EK (1) un Lēmumu 2007/149/EK (2) Padomes ģenerālsekretāra vietniekam saistībā ar Šengenas acquis iekļaušanu Eiropas Savienības sistēmā ir piešķirtas pilnvaras rīkoties kā konkrētu dalībvalstu pārstāvim, lai slēgtu līgumus, kas attiecas uz Šengenas informācijas sistēmas tīkla “SISNET” komunikāciju infrastruktūras ieviešanu un funkcionēšanu, un pārvaldītu šādus līgumus, kamēr nav notikusi tās pāreja uz sakaru infrastruktūru, par kuru ir atbildīga Eiropas Savienība.

               (2)

               Finanšu saistības, ko rada minētie līgumi, sedz no īpaša budžeta (turpmāk – “Sisnet budžets”), no kura finansē minētajos Padomes lēmumos norādīto komunikāciju infrastruktūru.

               (3)

                  Sisnet budžets ir noteikts īpašā Finanšu regulā, kas izveidota ar Padomes Lēmumu 2000/265/EK (3) (turpmāk – “Sisnet finanšu regula”), kurā ir paredzētas procedūras, kas atšķiras no tām, kas noteiktas Finanšu regulā, ko piemēro Eiropas Kopienu vispārējam budžetam, kā noteikts Padomes Regulā (EK, Euratom) Nr. 1605/2002 (4).

               (4)

               Ir lietderīgi saskaņot Sisnet finanšu regulu ar Kopienas Finanšu regulu, vienlaikus vienkāršojot Padomes sekretariāta iekšējās procedūras, jo īpaši likvidējot finanšu kontroliera posteni un vajadzības gadījumā aizstājot viņa funkcijas ar iekšējā revidenta funkcijām, kas noteiktas Regulas (EK, Euratom) Nr. 1605/2002 85. pantā.

               (5)

               Pašreizējās procedūras arī būtu jāpadara raitākas un piemērotākas pašreizējai praksei, piemēram, pielāgojot termiņus aicinājumiem sniegt finansējumus un veikt iemaksas un atjauninot dažus punktus pašlaik spēkā esošajos procesuālajos vai tiesiskajos noteikumos.

               (6)

                  Sisnet finanšu regulā ir izdarīti grozījumi ar Padomes Lēmumu 2007/155/EK (5) un Padomes Lēmumu 2008/319/EK, lai ļautu Šveicei piedalīties Sisnet budžetā. Būtu jāļauj Šveicei piedalīties arī Padomdevējas komitejas iespējamajā turpmākajā darbā.

               (8)

               Ierosinātajiem grozījumiem nav finansiālu seku uz dalībvalstu ieguldījumu Sisnet budžetā,

         IR NOLĒMUSI ŠĀDI.
   1. pants
   Lēmumu 2000/265/EK ar šo groza šādi:

               1)

               lēmuma 6. panta 4. punktu aizstāj ar šādu punktu:
               “4.   Finanšu gada izdevumus iegrāmato attiecīgā finanšu gada kontos, pamatojoties uz izdevumiem, kas atļauti ne vēlāk kā 31. decembrī un par kuriem grāmatvedis veicis attiecīgus maksājumus ne vēlāk kā nākamā gada 15. janvārī.”;

               2)

               lēmuma 7. pantu groza šādi:

                           a)

                           panta 2. punktā:

                                       i)

                                       pirmo daļu aizstāj ar šādu daļu:
                                       “Neatkarīgi no 1. punkta Padomes ģenerālsekretāra vietnieks līdz 31. janvārim var nosūtīt 25. pantā minēto valstu pārstāvjiem, kas tiekas saistībā ar SIS/SIRENE darba grupu (Jauktā komiteja), turpmāk tekstā – “SIS/SIRENE darba grupa”, pienācīgi pamatotus lūgumus pārgrāmatot uz nākamo finanšu gadu apropriācijas, kas nav izmantotas līdz 15. decembrim, ja nākamā finanšu gada budžeta attiecīgajās pozīcijās paredzētās apropriācijas nesedz prasības.”;

                                       ii)

                                       ceturto daļu aizstāj ar šādu daļu:
                                       “SIS/SIRENE darba grupa pieņem lēmumus par šiem pārgrāmatošanas lūgumiem vēlākais līdz 1. martam.”;

                           b)

                           svītro 4. punktu;

               3)

               lēmuma 8. panta 2. līdz 4. punktu aizstāj ar šādiem punktiem:
               “2.   Ģenerālsekretāra vietnieks nosūta provizorisko budžeta projektu SIS/SIRENE darba grupai pirms 15. oktobra un pievieno paskaidrojuma rakstu.
               3.   SIS/SIRENE darba grupa sniedz atzinumu par šo budžeta projektu.
               4.   Ģenerālsekretāra vietnieks sagatavo budžeta projektu un nosūta to līdz 15. novembrim 25. pantā minētajām valstīm.”;

               4)

               lēmuma 10. panta 2. punktu aizstāj ar šādu punktu:
               “2.   Budžeta grozījumus iesniedz katru gadu trīs mēnešu laikā pēc pārskatu noslēgšanas, kā noteikts 46. panta 1. punktā, ar mērķi iegrāmatot bilancē iepriekšējā finanšu gada budžeta izlietojumu kā ieņēmumus pozitīvas bilances gadījumā vai kā izdevumus, ja bilance ir negatīva.”;

               5)

               lēmuma 12. pantu aizstāj ar šādu pantu:
               “12. pants
               Budžetu izpilda saskaņā ar principu, ka kredītrīkotāji un grāmatveži ir dažādas personas. Kredītrīkotāja, grāmatveža un iekšējā revidenta pienākumus nevar veikt viena un tā pati persona.”;

               6)

               lēmuma 13. panta 2. punktu aizstāj ar šādu punktu:
               “2.   Kredītrīkotājs var izlemt par pārnešanu starp pantiem katrā nodaļā. Pēc vienošanās ar SIS/SIRENE darba grupu viņš var nolemt par pārnešanu starp pantiem tās pašas nodaļas ietvaros. SIS/SIRENE darba grupa dod savu piekrišanu saskaņā ar tādiem pašiem nosacījumiem, kā pieņemot atzinumu par budžetu.”;

               7)

               svītro 14. pantu;

               8)

               lēmuma 16. pantu groza šādi:

                           a)

                           panta 1. punktu aizstāj ar šādu:
                           “1.   Lai iekasētu jebkuru nesamaksātu summu atbilstoši 25. pantam vai trešo pušu jebkurus parādus iesaistītajām valstīm saistībā ar noslēgšanu, SISNET ieviešanu un funkcionēšanu, ir vajadzīgs kredītrīkotāja izdots iekasēšanas rīkojums. Iekasēšanas rīkojumus nosūta grāmatvedim.”;

                           b)

                           svītro 2. punktu;

               9)

               svītro 18. panta 1. punkta pēdējo teikumu, kā arī 18. panta 2. punktu, 20. panta 2. punkta g) apakšpunktu, 20. panta 4. punktu, 20. panta 5. punktu un 22. pantu;

               10)

               lēmuma 23. pantu aizstāj ar šādu pantu:
               “23. pants
               Ja kredītrīkotājs vai grāmatvedis neievēro šīs Finanšu regulas noteikumus, viņus disciplināri soda, kā noteikts Eiropas Kopienu Civildienesta noteikumos.”;

               11)

               pievieno šādu nodaļu:
               “III A   NODAĻA
               Iekšējais revidents
               24.a pants
               Iekšējais revidents pārbauda šajā regulā noteikto budžeta izpildes sistēmu un procedūru pareizu darbību. Tāpat iekšējais revidents izmanto visas pilnvaras, veic visus uzdevumus un uz viņu attiecas visi noteikumi, kas paredzēti Padomes Regulā (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (6), un jo īpaši tās I daļas IV sadaļas 8 nodaļā.

               12)

               lēmuma 28. pantu groza šādi:

                           a)

                           panta 1. punktu aizstāj ar šādu punktu:
                           “1.   Līdz 2008. gada 31. decembrim šā lēmuma 25. pantā minētajām valstīm ir jāsamaksā 25 % no to iemaksām vēlākais līdz 15. februārim, 1. aprīlim, 1. jūlijam un 1. oktobrim.”;

                           b)

                           pievieno šādu punktu:
                           “1.a   No 2009. gada 1. janvāra šā lēmuma 25. pantā minētajām valstīm ir jāsamaksā 70 % no to iemaksām vēlākais līdz 1. aprīlim un 30 % – līdz 1. oktobrim.”;

               13)

               lēmuma 29. panta 6. punkta h) apakšpunktu aizstāj ar šādu apakšpunktu:

                           “h)

                           aizliedz jebkuru kontaktu starp ģenerālsekretāra vietnieku un viņa darbiniekiem, 25. pantā minēto dalībvalstu valdību pārstāvjiem, Islandes, Norvēģijas un Šveices valdību pārstāvjiem un konkursa pretendentiem jautājumos, kas saistīti ar šo uzaicinājumu uz konkursu, izņemot īpašā izņēmuma kārtā ar šādiem nosacījumiem:
                           pirms piedāvājumu iesniegšanas termiņa beigām:

                                       i)

                                       pēc pretendentu pieprasījuma:
                                       visiem pretendentiem var sniegt papildu informāciju vienīgi ar mērķi izskaidrot uzaicinājuma uz konkursu īpatnības;

                                       ii)

                                       pēc ģenerālsekretāra vietnieka pieprasījuma:
                                       ja 25. pantā minētās dalībvalstis, Islande, Norvēģija un Šveice vai Padomes Ģenerālsekretariāts uzaicinājuma uz konkursu tekstā pamanījis kļūdu, neprecizitāti, izlaidumu vai jebkuru citu tehnisku kļūdu, Ģenerālsekretariāts var par to atbilstoši informēt attiecīgās personas tādā pašā veidā kā sākotnējā uzaicinājumā uz konkursu;

                                       iii)

                                       ja 25. pantā minētajām dalībvalstīm, Islandei, Norvēģijai vai Šveicei vai Padomes Ģenerālsekretariātam pēc piedāvājuma atvēršanas uzaicinājuma uz konkursu sakarā ir vajadzīgi paskaidrojumi vai piedāvājumā jālabo acīmredzamas tehniskas kļūdas, Ģenerālsekretariāts var sazināties ar pretendentu.”;

               14)

               lēmuma 31. pantu aizstāj ar šādu pantu:
               “31. pants
               Attiecībā uz ģenerālsekretāra vietnieka noslēgtajiem līgumiem 25. pantā minēto dalībvalstu vārdā pret dalībvalstu, Islandes, Norvēģijas un Šveices pilsoņiem netiek pieļauta diskriminācija to valstiskās piederības dēļ.”;

               15)

               lēmuma 34. panta otro daļu aizstāj ar šādu daļu:
               “Piedāvājumus atver šim nolūkam ģenerālsekretāra vietnieka iecelta komiteja. Tās sastāvā ir trīs augsta ranga ierēdņi no dažādiem Padomes Ģenerālsekretariāta direktorātiem.”;

               16)

               lēmuma 35. panta pirmo daļu aizstāj ar šādu daļu:
               “Katru piedāvājumu izvērtē 25. pantā minētās dalībvalstis kopā ar Islandi, Norvēģiju un Šveici. Ziņojumu, ko vienprātīgi apstiprina šīs valstis, Padomes Ģenerālsekretariāta atbildīgais ierēdnis iesniedz 36. pantā minētajai Padomdevējai komitejai. Šo atbildīgo ierēdni nozīmē kredītrīkotājs vai tā vietnieks, kuru arī nozīmē kredītrīkotājs.”;

               17)

               lēmuma 36. pantu aizstāj ar šādu pantu:
               “36. pants
               Līgumus, kuri jānoslēdz ģenerālsekretāra vietniekam 25. pantā minēto dalībvalstu vārdā un Islandes, Norvēģijas un Šveices attiecīgajiem pārstāvjiem pēc tam, kad uzaicinājums uz konkursu ir izdots, vispirms iesniedz Pasūtījumu un līgumu padomdevējai komitejai ar lūgumu sniegt atzinumu.”;

               18)

               lēmuma 37. panta pirmo daļu aizstāj ar šādu daļu:
               “Šā lēmuma 36. pantā minētajā Padomdevējā komitejā ir pārstāvji no katras 25. pantā minētās dalībvalsts, kā arī pa vienam pārstāvim no Islandes, Norvēģijas un Šveices. Šā lēmuma 25. pantā minētās dalībvalstis kopā ar Islandi, Norvēģiju un Šveici nodrošina, ka izvēlētie pārstāvji ir labi speciālisti informātikas un/vai finanšu jautājumos un/vai juridiskos jautājumos. Pārstāvji nedrīkst būt piedalījušies dokumentu novērtēšanā, kas jāiesniedz Padomdevējai komitejai. Iekšējā revidenta pārstāvis piedalās kā novērotājs.”;

               19)

               lēmuma 39. panta e) punktu aizstāj ar šādu apakšpunktu:

                           “e)

                           pēc 25. pantā minēto dalībvalstu vai Islandes, Norvēģijas vai Šveices, vai Padomdevējas komitejas locekļa vai ģenerālsekretāra vietnieka lūguma piedāvātajiem līgumiem, kur darījuma summa ir mazāka par a) punktā minētajām robežvērtībām, ja tie uzskata, ka līgumi ir saistīti ar principiāliem jautājumiem vai ka tie ir īpaša veida līgumi.”;

               20)

               lēmuma 40. pantu aizstāj ar šādu pantu:
               “40. pants
               Padomdevējai komitejai iesniegtajiem dokumentiem atzinumu sniegšanai atbilstoši 39. panta b) līdz e) punktam pievieno ziņojumu, ko vienprātīgi apstiprinājušas 25. pantā minētās dalībvalstis, kā arī Islande, Norvēģija un Šveice.”;

               21)

               lēmuma 41. pantu aizstāj ar šādu pantu:
               “41. pants
               Padomdevējas komitejas atzinumus paraksta tās priekšsēdētājs. Lai izvairītos no kavēšanās procesā, ko izraisījusi Padomdevēja komitejas iejaukšanās, 25. pantā minētās dalībvalstis, kā arī Islande, Norvēģija un Šveice var, ja uzskata par vajadzīgu, noteikt saprātīgu termiņu, līdz kuram Padomdevējai komitejai jāsniedz atzinums. Atzinumus nosūta ģenerālsekretāra vietniekam un 25. pantā minētajām dalībvalstīm, kā arī Islandei, Norvēģijai un Šveicei. Pēc tam, kad pienācīgi izvērtēts šis atzinums, 25. pantā minētās dalībvalstis, kā arī Islande, Norvēģija un Šveice vienprātīgi pieņem galīgo lēmumu. Kad lēmums ir pieņemts, līgumu vai līgumus, kuri veido katru atsevišķu gadījumu, noslēdz ģenerālsekretāra vietnieks 25. pantā minēto dalībvalstu vārdā un Islandes, Norvēģijas un Šveices attiecīgie pārstāvji.”;

               22)

               lēmuma 43. panta 6. punktu aizstāj ar šādu punktu:
               “6.   Ja līgums nav izpildīts vai izpildes termiņš ir pārsniegts, ģenerālsekretāra vietnieks nodrošina, ka 25. pantā minētās dalībvalstis, kā arī Islande, Norvēģija un Šveice saņem pienācīgu kompensāciju par visiem zaudējumiem, procentu likmēm un izmaksām, atskaitot summu no drošības naudas neatkarīgi no tā, vai to iemaksājis tieši piegādātājs vai darbuzņēmējs, vai kāda trešā persona.”;

               23)

               lēmuma 46. panta 1. punktu aizstāj ar šādu punktu:
               “1.   Ģenerālsekretāra vietnieks trīs mēnešu laikā pirms budžeta izpildes perioda beigām sagatavo ieņēmumu un izdevumu pārskatu un bilanci un nodod tos SIS/SIRENE darba grupai.”;

               24)

               lēmuma 50. panta 2. punktu aizstāj ar šādu punktu:
               “2.   Atkāpjoties no 8. panta, 1. punktā minētajiem budžeta mērķiem Padomes ģenerālsekretāra vietnieks pēc šīs Finanšu regulas pieņemšanas pēc iespējas drīz nosūta provizorisku budžeta projektu SIS/SIRENE darba grupai. Pēc SIS/SIRENE darba grupas atzinumu iesniegšanas un budžeta projekta sastādīšanas 25. pantā minētās dalībvalstis, tiekoties Padomē, nekavējoties pieņem budžetu.”

         2. pants
   1.   Šis lēmums stājas spēkā tā pieņemšanas dienā.
   2.   To publicē Eiropas Savienības Oficiālajā Vēstnesī.

      Briselē, 2008. gada 24. jūlijā

            Padomes vārdā —

            priekšsēdētājs

         B. HORTEFEUX

      (1)  OV L 337, 30.12.1999., 41. lpp.

      (2)  OV L 66, 6.3.2007., 19. lpp.

      (3)  OV L 85, 6.4.2000., 12. lpp. Lēmumā jaunākie grozījumi izdarīti ar Lēmumu 2008/319/EK (OV L 109, 19.4.2008., 30. lpp.).

      (4)  OV L 248, 16.9.2002., 1. lpp. Regulā jaunākie grozījumi izdarīti ar Regulu (EK) Nr. 1525/2007 (OV L 343, 27.12.2007,. 9. lpp.).

      (5)  OV L 68, 8.3.2007., 5. lpp.

      (6)  OV L 248, 16.9.2002., 1. lpp. Regulā jaunākie grozījumi izdarīti ar Regulu (EK) Nr. 1525/2007 (OV L 343, 27.12.2007., 9. lpp.).”;


title: 2008/380/EK,Euratom: Padomes Lēmums ( 2008. gada 9. maijs ) par jauna Eiropas Kopienu Komisijas locekļa iecelšanu

text:
               21.5.2008

               LV

               Eiropas Savienības Oficiālais Vēstnesis

               L 131/6

      PADOMES LĒMUMS

   (2008. gada 9. maijs)
   par jauna Eiropas Kopienu Komisijas locekļa iecelšanu
   (2008/380/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 215. panta otro daļu,
   ņemot vērā Eiropas Atomenerģijas kopienas dibināšanas līgumu un jo īpaši tā 128. panta otro daļu,
   tā kā:

      Franco FRATTINI kungs ar 2008. gada 7. maija vēstuli, precizējot to 2008. gada 8. maija vēstulē, ir atkāpies no Komisijas locekļa amata. Tāpēc uz atlikušo pilnvaru laiku būtu jāieceļ viņa aizvietotājs,
   IR NOLĒMUSI ŠĀDI.
   1. pants
   Ar šo Antonio TAJANI kungs ir iecelts par Komisijas locekli laikposmam no 2008. gada 9. maija līdz 2009. gada 31. oktobrim.
   2. pants
   Šis lēmums stājas spēkā 2008. gada 9. maijā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 9. maijā

            Padomes vārdā —

            priekšsēdētājs

         A. BAJUK


title: 2013/597/ES: Eiropas Parlamenta Lēmums ( 2013. gada 17. aprīlis ) par Eiropas Izglītības fonda kontu slēgšanu attiecībā uz 2011. finanšu gadu

text:
               16.11.2013

               LV

               Eiropas Savienības Oficiālais Vēstnesis

               L 308/294

         EIROPAS PARLAMENTA LĒMUMS
   (2013. gada 17. aprīlis)
   par Eiropas Izglītības fonda kontu slēgšanu attiecībā uz 2011. finanšu gadu
   (2013/597/ES)
   EIROPAS PARLAMENTS,

               —

               ņemot vērā Eiropas Izglītības fonda 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Izglītības fonda 2011. finanšu gada pārskatiem ar Fonda atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2008. gada 16. decembra Regulu (EK) Nr. 1339/2008, ar ko izveido Eiropas Izglītības fondu (pārstrādāta redakcija) (4), un jo īpaši tās 17. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0080/2013),

               1.

               apstiprina Eiropas Izglītības fonda kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt Eiropas Izglītības fonda direktorei, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 165. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 354, 31.12.2008., 82. lpp.

      (5)  OV L 357, 31.12.2002., 72. lpp.


title: 2012/520/ES: Padomes Lēmums ( 2012. gada 24. septembris ), ar ko ieceļ Reģionu komitejas locekļa aizstājēju no Itālijas

text:
               26.9.2012

               LV

               Eiropas Savienības Oficiālais Vēstnesis

               L 258/32

         PADOMES LĒMUMS
   (2012. gada 24. septembris),
   ar ko ieceļ Reģionu komitejas locekļa aizstājēju no Itālijas
   (2012/520/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Itālijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Barbara BONINO kundzes pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejas locekļa aizstājēja amatā tiek iecelts:

               —

                  Mattia TARSI kungs, Consigliere, Provincia di Pesaro.

         2. pants
   Šis lēmums stājas spēkā tā pieņemšanas dienā.

      Briselē, 2012. gada 24. septembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: 2007/470/EK: Padomes Lēmums ( 2007. gada 30. maijs ), lai parakstītu un provizoriski piemērotu Nolīgumu starp Eiropas Kopienu un Kirgizstānas Republikas valdību par dažiem gaisa pārvadājumu pakalpojumu aspektiem

text:
               7.7.2007

               LV

               Eiropas Savienības Oficiālais Vēstnesis

               L 179/38

         PADOMES LĒMUMS
   (2007. gada 30. maijs),
   lai parakstītu un provizoriski piemērotu Nolīgumu starp Eiropas Kopienu un Kirgizstānas Republikas valdību par dažiem gaisa pārvadājumu pakalpojumu aspektiem
   (2007/470/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2003. gada 5. jūnijā pilnvaroja Komisiju sākt sarunas ar trešām valstīm, lai ar Kopienas nolīgumu aizstātu atsevišķus noteikumus šobrīd spēkā esošajos divpusējos nolīgumos.

               (2)

               Komisija Kopienas vārdā ir risinājusi sarunas par nolīgumu ar Kirgizstānas Republiku par dažiem gaisa pārvadājumu pakalpojumu aspektiem saskaņā ar mehānismiem un norādījumiem, kas ietverti pielikumā Padomes lēmumam, ar kuru Komisija ir pilnvarota sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (3)

               Ņemot vērā tā iespējamo noslēgšanu vēlāk, Komisijas apspriestais nolīgums būtu jāparaksta un provizoriski jāpiemēro,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta Nolīguma parakstīšana starp Eiropas Kopienu un Kirgizstānas Republikas valdību par dažiem gaisa pārvadājumu pakalpojumu aspektiem, ņemot vērā Padomes Lēmumu par minētā nolīguma noslēgšanu.
   Nolīguma teksts pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kuras ir tiesīgas Kopienas vārdā parakstīt nolīgumu, ņemot vērā tā noslēgšanu.
   3. pants
   Līdz tā spēkā stāšanās dienai nolīgumu piemēro provizoriski, sākot no pirmā mēneša pirmās dienas pēc dienas, kad Puses viena otru ir informējušas par to, ka ir pabeigtas šim nolūkam vajadzīgās procedūras.
   4. pants
   Ar šo Padomes priekšsēdētājs tiek pilnvarots sniegt nolīguma 9. panta 2. punktā paredzēto paziņojumu.

      Briselē, 2007. gada 30. maijā

            Padomes vārdā —

            priekšsēdētājs

         F. MÜNTEFERING

    ---documentbreak---

               7.7.2007

               LV

               Eiropas Savienības Oficiālais Vēstnesis

               L 179/39

         NOLĪGUMS
   starp Eiropas Kopienu un Kirgizstānas Republikas valdību par dažiem gaisa pārvadājumu pakalpojumu aspektiem
   EIROPAS KOPIENA,
   no vienas puses, un
   KIRGIZSTĀNAS REPUBLIKAS VALDĪBA,
   no otras puses,
   (turpmāk “Puses”),
   IEVĒROJOT, ka starp vairākām Eiropas Kopienas dalībvalstīm un Kirgizstānas Republiku ir noslēgti divpusēji gaisa pārvadājumu pakalpojumu nolīgumi, kuros iekļauti noteikumi, kas ir pretrunā Kopienas tiesību aktiem,
   IEVĒROJOT, ka Eiropas Kopienai ir ekskluzīva kompetence attiecībā uz vairākiem aspektiem, kas var tikt iekļauti divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un trešām valstīm,
   IEVĒROJOT, ka saskaņā ar Eiropas Kopienas tiesību aktiem Kopienas gaisa pārvadātājiem, kas veic uzņēmējdarbību kādā dalībvalstī, ir tiesības uz nediskriminētu piekļuvi lidojuma maršrutiem starp Eiropas Kopienas dalībvalstīm un trešām valstīm,
   ŅEMOT VĒRĀ nolīgumus starp Eiropas Kopienu un dažām trešām valstīm, kas nodrošina šo trešo valstu valstspiederīgajiem iespēju kļūt par tādu gaisa pārvadātāju īpašniekiem, kam piešķirta atļauja saskaņā ar Eiropas Kopienas tiesību aktiem,
   ATZĪSTOT, ka tie noteikumi divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un Kirgizstānas Republiku, kuri ir pretrunā Eiropas Kopienas tiesību aktiem, ir jāsaskaņo ar šiem Kopienas tiesību aktiem, tādējādi izveidojot stabilu juridisko pamatu gaisa pārvadājumu pakalpojumiem starp Eiropas Kopienu un Kirgizstānas Republiku un saglabājot šo gaisa pārvadājumu pakalpojumu nepārtrauktību,
   ATZĪSTOT, ka noteikumi, kas ietverti starp Eiropas Kopienas dalībvalstīm un Kirgizstānas Republiku noslēgtajos divpusējos gaisa pārvadājumu pakalpojumu nolīgumos un kas i) paredz pieņemt vai atbalsta nolīgumus starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, izkropļo vai ierobežo konkurenci starp gaisa pārvadātājiem attiecīgajos maršrutos, vai ii) pastiprina šādu nolīgumu, lēmumu vai saskaņotu darbību ietekmi, vai iii) deleģē gaisa pārvadātājiem vai citiem privātiem uzņēmējiem atbildību par tādu pasākumu veikšanu, lai nepieļautu, izkropļotu vai ierobežotu konkurenci starp gaisa pārvadātājiem attiecīgajos maršrutos, var padarīt neefektīvus uzņēmumiem piemērojamos konkurences noteikumus,
   IR VIENOJUŠĀS PAR TURPMĀKO.
   1. pants
   Vispārīgie noteikumi
   1.   Šajā nolīgumā “dalībvalstis” ir Eiropas Kopienas dalībvalstis.
   2.   Nolīguma I pielikumā uzskaitītajos nolīgumos esošās atsauces uz tās dalībvalsts valstspiederīgajiem, kas ir attiecīgā nolīguma puse, uzskata par atsaucēm uz Eiropas Kopienas dalībvalstu valstspiederīgajiem.
   3.   Nolīguma I pielikumā uzskaitītajos nolīgumos esošās atsauces uz tās dalībvalsts gaisa pārvadātājiem vai aviosabiedrībām, kas ir attiecīgā nolīguma Puse, uzskata par atsaucēm uz attiecīgās dalībvalsts norādītajiem gaisa pārvadātājiem vai aviosabiedrībām.
   4.   Satiksmes tiesības turpina piešķirt, pamatojoties uz jau esošu vai turpmāku divpusēju vienošanos.
   2. pants
   Norādīšana, ko veic dalībvalsts
   1.   Šā panta 2. un 3. punkts aizstāj atbilstīgos noteikumus pantos, kas uzskaitīti, attiecīgi, II pielikuma a) un b) punktā, saistībā ar, attiecīgi, gaisa pārvadātāju norādīšanu, ko veic attiecīgā dalībvalsts, pilnvaras un atļaujas, ko tiem piešķir Kirgizstānas Republika, un gaisa pārvadātāju atļauju vai pilnvaru atteikumu, atsaukšanu, apturēšanu vai ierobežošanu.
   2.   Saņemot kādas dalībvalsts norādi, Kirgizstānas Republika ar mazāko iespējamo procedūras kavēšanos piešķir atbilstīgas pilnvaras un atļaujas, ja:

               i)

               gaisa pārvadātājs saskaņā Eiropas Kopienas dibināšanas līgumu veic uzņēmējdarbību norādītājas dalībvalsts teritorijā, un tam ir derīga darbības licence atbilstīgi Eiropas Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, faktiski īsteno un nodrošina reglamentējošu gaisa pārvadātāja kontroli, un norādē ir skaidri identificēta attiecīgā aeronavigācijas iestāde, un

               iii)

               gaisa pārvadātājs – tieši vai sakarā ar lielākās daļas īpašumtiesībām – pieder un turpina piederēt dalībvalstīm un/vai dalībvalstu valstspiederīgajiem, vai citām valstīm, kas uzskaitītas III pielikumā, un/vai šo citu valstu valstspiederīgajiem, un šīs valstis un/vai šie valstspiederīgie to pastāvīgi faktiski kontrolē.

         3.   Kirgizstānas Republika var atteikt, atsaukt, apturēt vai ierobežot dalībvalsts norādi, ja:

               i)

               gaisa pārvadātājs saskaņā ar Eiropas Kopienas dibināšanas līgumu neveic uzņēmējdarbību norādītājas dalībvalsts teritorijā vai tam nav derīgas darbības licences saskaņā ar Eiropas Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, faktiski neīsteno vai nenodrošina reglamentējošu gaisa pārvadātāja kontroli, vai arī norādē nav skaidri identificēta attiecīgā aeronavigācijas iestāde; vai

               iii)

               gaisa pārvadātājs – tieši vai sakarā ar lielākās daļas īpašumtiesībām – nepieder dalībvalstīm un/vai dalībvalstu valstspiederīgajiem, vai arī citām valstīm, kas uzskaitītas III pielikumā, un/vai šo citu valstu valstspiederīgajiem, vai arī minētie to faktiski nekontrolē.

         Izmantojot savas tiesības saskaņā ar šo punktu, Kirgizstānas Republika gaisa pārvadātājus nediskriminē valstspiederības dēļ.
   3. pants
   Drošība
   1.   Šā panta 2. punkts papildina II pielikuma c) punktā uzskaitītos pantus.
   2.   Ja dalībvalsts (pirmā dalībvalsts) ir norādījusi gaisa pārvadātāju, kura reglamentējošo kontroli īsteno un nodrošina kāda cita dalībvalsts, tad Kirgizstānas Republikas tiesības saskaņā ar drošības noteikumiem nolīgumā, kas noslēgts starp pirmo dalībvalsti, kura norādījusi gaisa pārvadātāju, un Kirgizstānas Republiku, tāpat piemēro gan attiecībā uz drošības standartu pieņemšanu, īstenošanu vai uzturēšanu, ko veic šī cita dalībvalsts, gan attiecībā uz šā gaisa pārvadātāja darbības atļauju.
   4. pants
   Nodokļu uzlikšana aviācijas degvielai
   1.   Šā panta 2. punkts papildina atbilstīgos noteikumus pantos, kas uzskaitīti II pielikuma d) punktā.
   2.   Neskarot citus noteikumus par pretējo, II pielikuma d) punktā uzskaitītie nolīgumi neliedz dalībvalstij nediskriminējoši uzlikt nodokļus, nodevas, maksu vai citus maksājumus par degvielu, ko tās teritorijā piegādā izmantošanai tādu Kirgizstānas Republikas norādītu gaisa pārvadātāju lidaparātos, kuri veic lidojumus maršrutā no kādas vietas šīs dalībvalsts teritorijā uz citu vietu šīs dalībvalsts vai citas dalībvalsts teritorijā.
   5. pants
   Tarifi pārvadājumiem Eiropas Kopienā
   1.   Šā panta 2. punkts papildina II pielikuma e) punktā uzskaitītos pantus.
   2.   Uz tarifiem, ko saskaņā ar kādu no I pielikumā uzskaitītajiem nolīgumiem, kurā ir kāds no II pielikuma e) punktā uzskaitītajiem noteikumiem, Kirgizstānas Republikas norādīti gaisa pārvadātāji piemēro par pārvadājumiem, kas pilnībā veikti Eiropas Kopienas teritorijā, attiecas Eiropas Kopienas tiesību akti.
   6. pants
   Atbilstība konkurences noteikumiem
   1.   Neskarot citus noteikumus par pretējo, ar I pielikumā minēto nolīgumu noteikumiem i) neatbalsta līgumus starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, izkropļo vai ierobežo konkurenci, ii) nepastiprina šādu līgumu, lēmumu vai saskaņotu darbību ietekmi vai iii) nedeleģē privātiem uzņēmējiem atbildību par tādu pasākumu veikšanu, ar kuriem nepieļauj, izkropļo vai ierobežo konkurenci.
   2.   Nepiemēro I pielikumā uzskaitīto nolīgumu noteikumus, kuri nav saderīgi ar šā panta 1. punktu.
   7. pants
   Nolīguma pielikumi
   Šā nolīguma pielikumi ir tā sastāvdaļa.
   8. pants
   Pārskatīšana vai grozījumi
   Puses, savstarpēji vienojoties, var jebkurā laikā pārskatīt vai grozīt šo nolīgumu.
   9. pants
   Stāšanās spēkā un provizoriska piemērošana
   1.   Šis nolīgums stājas spēkā, kad Puses viena otrai ir rakstiski paziņojušas, ka ir pabeigtas attiecīgās iekšējās procedūras, kas vajadzīgas, lai nolīgums stātos spēkā.
   2.   Neskarot 1. punktu, Puses vienojas provizoriski piemērot šo nolīgumu no tā mēneša pirmās dienas, kurš ir pēc dienas, kad Puses ir viena otrai paziņojušas par šim nolūkam vajadzīgo procedūru pabeigšanu.
   3.   Visiem nolīgumiem un pasākumiem starp dalībvalstīm un Kirgizstānas Republiku, kas šā nolīguma parakstīšanas dienā vēl nav stājušies spēkā, šo nolīgumu piemēro, tiem stājoties spēkā vai tos piemērojot provizoriski.
   10. pants
   Nolīguma izbeigšana
   1.   Ja tiek izbeigts kāds no I pielikumā uzskaitītajiem nolīgumiem, vienlaikus izbeidzas visi šā nolīguma noteikumi, kas attiecas uz atbilstīgo I pielikumā uzskaitīto nolīgumu.
   2.   Ja tiek izbeigti visi I pielikumā uzskaitītie nolīgumi, vienlaikus izbeidzas šis nolīgums.

      TO APLIECINOT, pilnvarotie ir parakstījuši šo nolīgumu.
      Sagatavots Briselē divos oriģināleksemplāros 2007. gada 1. jūnijā angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un kirgīzu valodā.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За правителствοтο на Рeпублика Киргизстан
         Por el Gobierno de la República Kirguisa
         Za vládu Kyrgyzské republiky
         For Den Kirgisiske Republiks regering
         Für die Regierung der Kirgisischen Republik
         Kirgiisi Vabariigi valitsuse nimel
         Για την Κυβέρνηοη της Δημοκρατίας της Κιργιζίας
         For the Government of the Kyrgyz Republic
         Pour le gouvernement de la République kirghize
         Per il governo della Repubblica del Kirghizistan
         Kirgizstānas Republikas valdības vārdā
         Kirgizijos Respublikos Vyriausybės vardu
         A Kirgiz Köztársaság kormánya részéről
         Għall-Gvern Tar-Repubblika Kirgiża
         Voor de Regering van de Republiek Kirgizië
         W imieniu rządu Republiki Kirgiskiej
         Pelo Governo da República do Quirguizistão
         Pentru Guvernul Republicii Kârgâszstan
         Za vládu Kirgizskej republiky
         Za vlado Kirgiške republike
         Kirgisian tasavallan hallituksen puolesta
         För Republiken Kirgizistans regering

         За Правительство Кыргызской Республики

   I PIELIKUMS
   Šā nolīguma 1. pantā minēto nolīgumu saraksts
   Gaisa pārvadājumu pakalpojumu nolīgumi starp Kirgizstānas Republiku un Eiropas Kopienas dalībvalstīm, kas šā nolīguma parakstīšanas dienā ir noslēgti, parakstīti un/vai parafēti

               —

               Gaisa pārvadājumu nolīgums starp Austrijas federālo valdību un Kirgizstānas Republikas valdību, kas noslēgts Vīnē 1998. gada 17. martā, turpmāk II pielikuma tekstā “Kirgizstānas un Austrijas nolīgums”,

               —

               Gaisa pārvadājumu pakalpojumu nolīgums starp Čehijas Republikas valdību un Kirgizstānas Republikas valdību, kas noslēgts Prāgā 2004. gada 29. aprīlī, turpmāk II pielikuma tekstā “Kirgizstānas un Čehijas Republikas nolīgums”,

               —

               Nolīgums starp Vācijas Federatīvās Republikas valdību un Kirgizstānas Republikas valdību par gaisa pārvadājumu pakalpojumiem, kas noslēgts Biškekā 1997. gada 13. maijā, turpmāk II pielikuma tekstā “Kirgizstānas un Vācijas nolīgums”,

               —

               Gaisa pārvadājumu pakalpojumu nolīgums starp Kirgizstānas Republikas valdību un Grieķijas Republikas valdību, kas noslēgts Atēnās 2004. gada 1. novembrī, turpmāk II pielikuma tekstā “Kirgizstānas un Grieķijas nolīgums”,

               —

               Gaisa pārvadājumu pakalpojumu nolīgums starp Kirgizstānas Republikas valdību un Slovākijas Republikas valdību, kas parafēts Biškekā 2006. gada 27. septembrī, turpmāk II pielikuma tekstā “Kirgizstānas un Slovākijas nolīgums”,

               —

               Nolīgums starp Lielbritānijas un Ziemeļīrijas Apvienotās Karalistes valdību un Kirgizstānas Republikas valdību par gaisa pārvadājumu pakalpojumiem, kas noslēgts Londonā 1994. gada 8. decembrī, turpmāk II pielikuma tekstā “Kirgizstānas un Apvienotās Karalistes nolīgums”,

         Jaunākie grozījumi izdarīti ar 2003. gada 2. septembrī Londonā noslēgto saprašanās memorandu starp abu valstu civilās aviācijas iestādēm, turpmāk tekstā “Kirgizstānas un Apvienotās Karalistes saprašanās memorands”.
   II PIELIKUMS
   Šā nolīguma I pielikumā un 2.–5. pantā minēto nolīgumu pantu saraksts

               a)

               Dalībvalsts norāde:

                           —

                           Kirgizstānas un Austrijas nolīguma 3. panta 5. punkts,

                           —

                           Kirgizstānas un Čehijas Republikas nolīguma 3. panta 4. punkts,

                           —

                           Kirgizstānas un Vācijas nolīguma 3. panta 4. punkts,

                           —

                           Kirgizstānas un Grieķijas nolīguma 3. panta 2. punkta a) apakšpunkts,

                           —

                           Kirgizstānas un Apvienotās Karalistes nolīguma 4. panta 4. punkts un Kirgizstānas un Apvienotās Karalistes saprašanās memoranda B pielikuma 4. panta a) apakšpunkts;

               b)

               pilnvaru vai atļauju atteikums, atsaukšana, apturēšana vai ierobežošana:

                           —

                           Kirgizstānas un Austrijas nolīguma 4. panta 1. punkta a) apakšpunkts,

                           —

                           Kirgizstānas un Čehijas Republikas nolīguma 4. panta 1. punkta b) apakšpunkts,

                           —

                           Kirgizstānas un Grieķijas nolīguma 4. panta 1. punkta a) apakšpunkts,

                           —

                           Kirgizstānas un Apvienotās Karalistes nolīguma 5. panta 1. punkta a) apakšpunkts un Kirgizstānas un Apvienotās Karalistes saprašanās memoranda B pielikuma 5. panta 1. punkta a) apakšpunkts;

               c)

               drošība:

                           —

                           Kirgizstānas un Austrijas nolīguma 6. pants,

                           —

                           Kirgizstānas un Čehijas Republikas nolīguma 7. pants,

                           —

                           Kirgizstānas un Vācijas nolīguma 12. pants,

                           —

                           Kirgizstānas un Grieķijas nolīguma 8. pants,

                           —

                           Kirgizstānas un Apvienotās Karalistes saprašanās memoranda B pielikuma 13.a pants;

               d)

               nodokļu uzlikšana aviācijas degvielai:

                           —

                           Kirgizstānas un Austrijas nolīguma 7. pants,

                           —

                           Kirgizstānas un Čehijas Republikas nolīguma 8. pants,

                           —

                           Kirgizstānas un Vācijas nolīguma 6. pants,

                           —

                           Kirgizstānas un Grieķijas nolīguma 9. pants,

                           —

                           Kirgizstānas un Slovākijas nolīguma 9. pants,

                           —

                           Kirgizstānas un Apvienotās Karalistes nolīguma 8. pants;

               e)

               tarifi pārvadājumiem Eiropas Kopienā:

                           —

                           Kirgizstānas un Austrijas nolīguma 11. pants,

                           —

                           Kirgizstānas un Čehijas Republikas nolīguma 12. pants,

                           —

                           Kirgizstānas un Vācijas nolīguma 10. pants,

                           —

                           Kirgizstānas un Grieķijas nolīguma 13. pants,

                           —

                           Kirgizstānas un Apvienotās Karalistes nolīguma 7. pants; un Kirgizstānas un Apvienotās Karalistes saprašanās memoranda B pielikuma 7. pants.

         III PIELIKUMS
   Šā nolīguma 2. pantā minēto citu valstu saraksts

               a)

               Islandes Republika (saskaņā ar Eiropas Ekonomikas zonas līgumu);

               b)

               Lihtenšteinas Firstiste (saskaņā ar Eiropas Ekonomikas zonas līgumu);

               c)

               Norvēģijas Karaliste (saskaņā ar Eiropas Ekonomikas zonas līgumu);

               d)

               Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa pārvadājumiem).


title: Padomes lēmums (2000. gada 27. marts) par finanšu regulas izveidi, ar ko nosaka budžeta aspektus attiecībā uz Padomes ģenerālsekretāra vietnieka vadību, līgumiem, ko viņš noslēdzis dažu dalībvalstu vārdā par komunikācijas infrastruktūras izveidi un darbību Šengenas videi Sisnet

text:
Svarīgs juridisks paziņojums

|

32000D0265

Oficiālais Vēstnesis L 085 , 06/04/2000 Lpp. 0012 - 0020

		Padomes lēmums(2000. gada 27. marts)par finanšu regulas izveidi, ar ko nosaka budžeta aspektus attiecībā uz Padomes ģenerālsekretāra vietnieka vadību, līgumiem, ko viņš noslēdzis dažu dalībvalstu vārdā par komunikācijas infrastruktūras izveidi un darbību Šengenas videi "Sisnet"(2000/265/EK)EIROPAS SAVIENĪBAS PADOME,ņemot vērā 2. panta 1. punkta otrās daļas pirmo teikumu Protokolā, kas pievienots Līgumam par Eiropas Savienību un Eiropas Kopienas dibināšanas līgumam, ar ko Šengenas acquis integrē Eiropas Savienības sistēmā (turpmāk tekstā "Šengenas protokols"),tā kā:(1) Ar Lēmumu 1999/870/EK [1] Padomes ģenerālsekretāra vietniekam saistībā ar Šengenas acquis iekļaušanu Eiropas Savienības sistēmā ir piešķirtas pilnvaras rīkoties kā dalībvalstu pārstāvim, lai slēgtu līgumus, kas attiecas uz Šengenas informācijas sistēmas tīkla (turpmāk tekstā Sisnet) komunikāciju infrastruktūras ieviešanu un funkcionēšanu, un pārvaldītu šādus līgumus.(2) Finansiālās saistības, kas rodas saistībā ar šiem līgumiem, nesedz no Eiropas Kopienu vispārējā budžeta; tādēļ nav piemērojama 1977. gada 21. decembra Finanšu Regula par Eiropas Kopienu vispārējo budžetu [2].(3) Tādēļ ir nepieciešams pieņemt īpašus noteikumus, lai noteiktu sīki izstrādātas procedūras nepieciešamā budžeta izveidei un izpildei, lai segtu līgumu slēgšanas laikā radušos izdevumus, saistības, kuras izriet no kādreiz noslēgtiem līgumiem, finanšu iemaksu atgūšanai, par kurām maksā atbildīgās valstis un finanšu pārskatu revīzijai un to pārbaudei.(4) Nepieciešams arī pieņemt noteikumus, kuri piemērojami līgumu noslēgšanai.(5) Ar šo lēmumu tiek veikta Šengenas acquis ieviešana Šengenas Protokola nozīmē,IR PIEŅĒMUSI ŠO LĒMUMU.I NODAĻAVispārēji principi1. pantsŠajā Finanšu regulā "budžets" ir dokuments, ar ko katram finanšu gadam nosaka un iepriekš apstiprina paredzamos ieņēmumus un izdevumus, kuri vajadzīgi, lai izpildītu saistības, kas izriet no Lēmumā 1999/870/EK minētajiem līgumiem.2. pantsAr šo Finanšu regulu nosaka sīki izstrādātus noteikumus tādu līgumu noslēgšanai, kas saistīti ar Sisnet, un nepieciešamā budžeta izveidei un izpildei saistībā ar šādiem līgumiem.3. pants1. Budžetu iedala iedaļās, kas ietver budžetu sagatavošanās pasākumiem pirms minēto līgumu noslēgšanas, ieskaitot jebkuras izmaksas, kas radušās, gatavojot izsoles uzaicinājumu attiecībā uz Sisnet, izveidošanas budžetu un Sisnet darbības budžetu. Nepieciešamības gadījumā katru iedaļu sadala nodaļās un pantos.2. Apropriācijas, kas paredzētas katrā iedaļā, nevar piešķirt citām izdevumu iedaļām.4. pantsBudžeta apropriācijas izlieto saskaņā ar pareizas finanšu vadības principiem un jo īpaši ar taupības un izdevumu lietderības principu.5. pantsAizliegti ieņēmumi un izdevumi, kas nav kreditēti vai paredzēti nevienā budžeta pantā.Neierobežojot 17. pantu, nav atļauts izdarīt vai apstiprināt izdevumus, kas pārsniegtu apstiprinātās apropriācijas.6. pants1. Visus ieņēmumus un izdevumus pilnībā iekļauj budžetā un kontos saskaņā ar 17. pantu bez savstarpējas pielāgošanas. Kopējie ieņēmumi sedz kopējos izdevumus.2. Finanšu gads ilgst no 1. janvāra līdz 31. decembrim.3. Jebkuras 25. pantā minēto valstu izdarītās iemaksas budžetā, kas samaksātas pirms finanšu gada sākuma, pieskaitāmas budžetam minētajam finanšu gadam.4. Finanšu gada izdevumus iegrāmato attiecīgā finanšu gada kontos, pamatojoties uz izdevumiem, attiecībā uz kuriem dotā atļauja darīta zināma finanšu kontrolierim ne vēlāk kā 31. decembrī un par kuriem izdarīti attiecīgi maksājumi ne vēlāk kā nākamā gada 15. janvārī.5. Piešķirtās apropriācijas var izmantot vienīgi tam, lai segtu par to finanšu gadu pareizi grāmatotus un apmaksātus izdevumus, par kuru tās piešķirtas, ja vien 7. pantā nav noteikts citādi, un lai segtu parādus par iepriekšējiem finanšu gadiem, par kuriem apropriācijas nav pārnestas uz nākamo gadu.7. pants1. Apropriāciju izlietošanu reglamentē šādi noteikumi:a) apropriācijas, kas vēl nav izmantotas tā finanšu gada beigās, attiecībā uz kuru tās iegrāmatotas, parasti zaudē spēku;b) apropriācijas, kas attiecas uz maksājumiem, kuri 31. decembrī vēl nav izdarīti saskaņā ar saistībām, kas radušās laikā no 1. janvāra līdz 31. decembrim, automātiski pārgrāmato tikai uz nākamo finanšu gadu.2. Neatkarīgi no 1. punkta, Padomes ģenerālsekretāra vietnieks līdz 31. janvārim var nosūtīt Šengenas Informācijas sistēmas Darba grupai, turpmāk tekstā "SIS Darba grupa", pienācīgi pamatotus lūgumus pārgrāmatot uz nākamo finanšu gadu apropriācijas, kuras nav izmantotas līdz 31. decembrim, ja nākamajam finanšu gadam budžetā paredzētās apropriācijas attiecīgajās pozīcijās nesedz prasības.Šādu apropriāciju pārgrāmatošanu var ierosināt tikai ārkārtēju iemeslu dēļ.Īstenojot savas budžeta izpildes pilnvaras, ģenerālsekretāra vietnieks atkarībā no pārvaldības vajadzībām cenšas vispirms izmantot kārtējam finanšu gadam apstiprinātās apropriācijas un neizmantot pārgrāmatotās apropriācijas, pirms nav iztērētas pirmās minētās.SIS Darba grupa pieņem lēmumus par šiem pārgrāmatošanas lūgumiem vēlākais līdz 1. martam.3. Apropriācijas, kas pārgrāmatotas no viena finanšu gada uz nākamo finanšu gadu, nav spēkā, ja vēl nav izmantotas tā finanšu gada beigās, uz kuru tās tika pārgrāmatotas.4. Atbilstoši 1. punkta b) apakšpunktam automātiski pārgrāmatojamo apropriāciju sarakstu nosūta SIS Darba grupai informatīvos nolūkos līdz 1. martam.5. Budžeta izpildes vajadzībām katrā kārtējā finanšu gada pantā par katru budžeta posteni atsevišķi uzrāda pārgrāmatoto apropriāciju izmantojumu.II NODAĻABudžeta izveide8. pants1. Budžetu sastāda eiro.2. Ģenerālsekretāra vietnieks nosūta provizorisko budžeta projektu SIS Darba grupai pirms 30. septembra un pievieno paskaidrojuma rakstu.3. SIS Darba grupa sniedz savu atzinumu par šo budžeta projektu.4. Ģenerālsekretāra vietnieks izveido budžeta projektu un nosūta to līdz 31. oktobrim 25. pantā minētajām valstīm.5. Šā lēmuma 25. pantā minētās dalībvalstis, tiekoties ar Padomi, pieņem budžetu pirms gada beigām.6. Lēmumu par budžeta pieņemšanu attiecīgi paziņo ģenerālsekretāra vietnieks 25. pantā minētajām valstīm. Lēmums parāda, kad valstu iemaksas jānomaksā.9. pants1. Ja budžetu nepieņem finanšu gada sākumā:a) maksājums var veikt katru mēnesi, maksājot ne vairāk kā vienu divpadsmito daļu no kopējām apropriācijām, kas atļautas iepriekšējā finanšu gada katrā budžeta iedaļā; unb) šā lēmuma 25. pantā minēto valstu iemaksas var veikt katru mēnesi un ne vairāk kā vienas divpadsmitās daļās apmērā no iemaksām, kas veiktas saskaņā ar iepriekšējā gada attiecīgi pieņemto budžetu.2. Katru lēmumu izmantot ieņēmumu un izdevumu divpadsmito daļu, kopsummā nepārsniedzot trīs divpadsmitās daļas no summas, kas iegrāmatota pēdējā attiecīgi pieņemtajā budžetā, pieņem ģenerālsekretāra vietnieks, kas nosūta lēmumu vēstules veidā 25. pantā minētajām valstīm.3. Lēmumu, ar kuru atļauj tādu maksājumu un iemaksu veikšanu, kas pārsniedz trīs divpadsmitās daļas no summām, kuras ir iemaksātas iepriekšējā gada attiecīgi pieņemtā budžetā, pieņem 25. pantā minētās dalībvalstis, tiekoties Padomē.4. Jebkuri atbilstoši 1., 2. un 3. punktam veiktie pasākumi tiek izbeigti budžeta galīgās pieņemšanas laikā.10. pants1. Jebkuru budžeta papildinājumu vai grozījumu projektus iesniedz, pārbauda un pieņem tādā pašā veidā un izmantojot tādas pašas procedūras, kā pieņemot budžetu, kuru tāmes tie groza.2. Budžeta grozījumus iesniedz katru gadu, nākamajā mēnesī pēc pārskatu noslēgšanas, kā noteikts 46. panta 1. punktā, ar mērķi iegrāmatot bilancē iepriekšējā gada budžeta izlietojumu kā ieņēmumus pozitīvas bilances gadījumā vai izdevumus, ja bilance ir negatīva.11. pantsBudžetu var darīt pieejamu sabiedrībai.III NODAĻABudžeta izpilde un grāmatvedība12. pantsBudžetu izpilda saskaņā ar principu, ka kredītrīkotāji un grāmatveži ir dažādas personas. Kredītrīkotāja, grāmatveža un finanšu kontroliera pienākumus nevar veikt viena un tā pati persona.13. pants1. Kredītrīkotāja uzdevumu attiecībā uz ieņēmumiem un izdevumiem veic Padomes Ģenerālsekretariāta ģenerāldirektors. Kredītrīkotājs izpilda budžetu ģenerālsekretāra vietnieka vārdā, un viņš var deleģēt savas pilnvaras direktoram, nepārsniedzot piešķirtās apropriācijas.2. Kredītrīkotājs var izlemt par pārnešanu starp pantiem katrā nodaļā. Pēc vienošanās ar SIS Darba grupu, viņš var nolemt par pārnešanu starp pantiem tās pašas nodaļas ietvaros. Šī SIS Darba grupa dod savu piekrišanu saskaņā ar tādiem pašiem nosacījumiem, kā attiecībā uz atzinumu par budžetu.14. pantsFinanšu kontroliera uzdevumu veic Padomes finanšu kontrolieris saskaņā ar noteikumiem, kas piemērojami šā kontroliera uzdevumiem.15. pantsIeņēmumu saņemšanu un izdevumu izmaksu veic grāmatvedis no A ģenerāldirektorāta Padomes Ģenerālsekretariātā.16. pants1. Lai iekasētu jebkuru nesamaksātu summu atbilstoši 25. pantam, vai trešo pušu jebkurus parādus iesaistītajām valstīm saistībā ar noslēgšanu, Sisnet ieviešanu un funkcionēšanu, ir vajadzīgs kredītrīkotāja izdots iekasēšanas rīkojums. Iekasēšanas rīkojumus nosūta grāmatvedim, kurš tos iesniedz finanšu kontrolierim apstiprināšanai.2. Šis apstiprinājums ir vajadzīgs, lai pārliecinātos par to, ka:a) ieņēmumi ir iegrāmatoti pareizajā budžeta postenī;b) iekasēšanas rīkojums ir pareizs un atbilst attiecīgajiem noteikumiem;c) apliecinošie dokumenti ir pareizi;d) informācija par debitoru vai debitora valsts atbildīgo iestādi ir pareiza;e) samaksas termiņš ir norādīts;f) ir piemēroti 4. pantā minētie pareizas finanšu vadības principi;g) ir pareizs piedzenamās summas lielums un valūta.3. Grāmatvedis atbild par iekasēšanas rīkojumu pienācīgu sastādīšanu.17. pantsNeatkarīgi no 5. un 6. panta:1) var veikt šādus atskaitījumus no visiem rēķiniem, faktūrrēķiniem vai aprēķiniem, ko pēc tam iesniedz tīrās summas maksājumam:a) no kādas līgumslēdzējas puses piedzītus līgumsodus;b) nepareizi izmaksāto summu korekcija, ko var panākt ar iepriekšējiem atskaitījumiem, kad izdara analoģisku apstiprināšanu saskaņā ar iedaļu, nodaļu, pantu un finanšu gadu, par kuru izdarīta pārmaksa.Atlaides, atmaksas un rabatus attiecībā uz faktūrrēķiniem un rēķiniem nereģistrē kā atsevišķu ieņēmumu;2) atbilstoši pozīcijai, kurā bija paredzēti sākotnējie izdevumi, var izmantot šādas pārgrāmatotās summas:- ieņēmumus no atmaksātām summām, kas izmaksātas nepareizi un neatbilstoši budžeta apropriācijām.Šīs pārgrāmatotās summas jāizmanto līdz nākamā finanšu gada beigām pēc tā finanšu gada, kurā attiecīgais ieņēmums iekasēts.18. pants1. Par jebkuru pasākumu, kas var prasīt budžeta izdevumus, attiecīgais kredītrīkotājs vispirms iesniedz izdevumu saistību priekšlikumu grāmatvedim, norādot mērķi, iesaistīto summu, budžeta posteni, kurā tie ir jāieraksta un kreditoru. Grāmatvedis iesniedz priekšlikumu finanšu kontrolierim apstiprināšanai.2. Finanšu kontroliera apstiprinājums ir vajadzīgs, lai pārliecinātos par to, ka:a) saistību priekšlikums ir noformēts saskaņā ar 1. punktu;b) izdevumus sedz no pareizā budžeta posteņa;c) budžetā ir pieejamas apropriācijas;d) ir piemēroti 4. pantā minētie pareizas finanšu vadības principi;e) izdevumi ir pareizi un atbilst attiecīgajiem noteikumiem.19. pants1. Kredītrīkotāja veikto izdevumu apstiprināšanas mērķis ir:a) pārbaudīt kreditora prasību;b) noteikt vai pārbaudīt maksājamās summas esamību un apmēru;c) pārbaudīt nosacījumus, kuriem iestājoties ir jāveic maksājums;d) pārbaudīt, ka pirkumi un sniegtie pakalpojumi tiek izdarīti kā norādīts.2. Kredītrīkotājs var uz savu atbildību veikt pārbaudes.20. pants1. Kredītrīkotājs atļauj grāmatvedim, izdodot maksājuma rīkojumu ("atļauju"), samaksāt kādu izdevumu posteni, ko viņš ir apstiprinājis.2. Atļaujā norāda:a) finanšu gadu, par kuru veic maksājumu;b) budžeta iedaļu, nodaļu un pantu;c) maksājamo summu ar cipariem un ar vārdiem, maksājuma valūtu;d) kreditora nosaukumu un adresi;e) izdevumu mērķi;f) maksājuma veidu;g) tajā norāda attiecīgo saistību apstiprinājumu numurus un datumus.3. Maksājuma uzdevumu kredītrīkotājs datē un paraksta.4. Kredītrīkotājs iesniedz maksājumu uzdevumu kopā ar oriģinālajiem apliecinošajiem dokumentiem finanšu kontrolierim apstiprināšanai.5. Finanšu kontroliera apstiprinājums ir vajadzīgs, lai pārliecinātos par to, ka:a) maksājuma uzdevums izdots pareizi;b) maksājuma uzdevums atbilst izdevumu saistībām un tajā norādītā summa ir pareiza, ņemot vērā 4. pantā minētos pareizas finanšu vadības principus un prasības;c) izdevumi tiek maksāti no pareizās budžeta pozīcijas;d) apropriācijas ir pieejamas attiecīgajā budžeta iedaļā vai pantā;e) apliecinošie dokumenti ir pareizi; unf) kreditora nosaukums un dati ir norādīti pareizi.6. Jebkuri izdevumi jāsedz iepriekš ar 25. pantā minēto valstu veiktajām iemaksām, vai, ja tas netiek izdarīts, ar bankas aizdevumu. Valstu iemaksu nesamaksāšanas gadījumā iepriekšēja finansējuma aizdevuma izmaksas sadala automātiski nesamaksājušo valstu starpā, proporcionāli to nesamaksātajām iemaksām un ņemot vērā parādu neatmaksāšanas laiku.21. pantsMaksājumus veic, izmantojot bankas kontu, kas atvērts saskaņā ar Padomes Lēmuma 1999/323/EK [3] 17. pantu Padomes ģenerālsekretāra vārdā. Atbilstoši šai Finanšu regulai, bankas izdarītos pārvedumu rīkojumus nepieciešams parakstīt divām ģenerālsekretāra vietnieka norādītām amatpersonām, no kurām viens ir grāmatvedis.22. pantsJa finanšu kontrolieris atsakās dot apstiprinājumu, kā noteikts 16., 18. vai 20. pantā, un kredītrīkotājs savu priekšlikumu patur spēkā, jautājumu iesniedz izskatīšanai ģenerālsekretāra vietniekam. Izņemot gadījumus, kad apropriāciju pieejamība nav skaidra, ģenerālsekretāra vietnieks, izdarot pienācīgi pamatotu lēmumu, var noraidīt atteikumu un apstiprināt iekasēšanas rīkojumu, izdevumu saistības vai maksājumu uzdevumu. Ģenerālsekretāra vietnieks mēneša laikā informē Revīzijas palātu par katru šādu lēmumu. Lēmums stājas spēkā, sākot ar datumu, kad apstiprinājums tika noraidīts.23. pantsJa kredītrīkotājs, finanšu kontrolieris vai grāmatvedis neievēro šīs Finanšu regulas noteikumus, viņus disciplināri soda, kā noteikts Eiropas Kopienu Civildienesta noteikumos.24. pantsPārskatus veic ar divkāršā ieraksta metodi, par atskaites periodu nosakot kalendāro gadu. Tajos uzrāda visus attiecīgā finanšu gada ieņēmumus un izdevumus.IV NODAĻAValstu iemaksas25. pants1. Budžeta ieņēmumi sastāv no finanšu iemaksām no šādām dalībvalstīm: Beļģija, Dānija, Vācija, Grieķija, Spānija, Francija, Itālija, Luksemburga, Nīderlande, Austrija, Portugāle, Somija, Zviedrija, kā arī Islande un Norvēģija.2. Šo valstu finanšu iemaksas nosaka budžetā un izsaka eiro.26. pantsŠā lēmuma 25. pantā minētās valstis savas finanšu iemaksas ģenerālsekretāra vietniekam veic saskaņā ar šādu formulu.To iemaksu sadalījums, kas jāmaksā 25. pantā minētajām valstīm, no vienas puses, un Islandei un Norvēģijai, no otras puses, aprēķina katru gadu, pamatojoties uz katras iesaistītās dalībvalsts un Islandes un Norvēģijas īpatsvaru no 25. pantā minēto valstu kopējā iekšzemes kopproduktā (IKP) iepriekšējā finanšu gadā. Attiecīgo dalībvalstu iemaksu sadalījumu aprēķina katru gadu, ņemot vērā Islandes un Norvēģijas iemaksas, pamatojoties uz katras šīs dalībvalsts samaksāto PVN resursu attiecību pret Eiropas Kopienu kopējiem PVN resursiem, kā noteikts Savienības budžeta pēdējā grozījumā iepriekšējā finanšu gada laikā.27. pants1. Ģenerālsekretāra vietnieks nosūta prasības veikt iemaksas katrai 25. pantā minētajai valstij vēstules formā ar valsts pārvaldes iestāžu starpniecību. Šo iestāžu adreses viņam iepriekš paziņo.2. Attiecīgā vēstule ietver šādu informāciju par:a) lēmumu pieņemt budžetu vai 9. panta piemērošanas gadījumā, lēmumu pieprasīt iemaksas paredzēto divpadsmito daļu veidā;b) katras valsts maksājamo iemaksu apmēru, kas aprēķināts eiro, saskaņā ar 26. pantā norādīto sadalījumu;c) detalizētus rekvizītus iemaksu veikšanai.3. Iemaksu summu ieskaita bankas kontā, kas norādīts 21. pantā.4. Iemaksas veic eiro.28. pants1. Šā lēmuma 25. pantā minētajām valstīm prasa samaksāt 25 % no to iemaksām vēlākais līdz 15. februārim, 1. aprīlim, 1. jūlijam un 1. oktobrim.2. Ja valsts nav izpildījusi finanšu saistības, esošos Kopienas noteikumus par iekasējamiem procentiem iemaksu novēlotas veikšanas Eiropas Savienības budžetā gadījumā piemēro analogi, neierobežojot jebkuras izmaksas, kuras sedz dalībvalsts atbilstoši 20. panta 6. punkta noteikumiem.V NODAĻALīgumu noslēgšana29. pants1. Līgumus par preču pirkšanu vai nomu vai pakalpojumu sniegšanu slēdz rakstiski.2. Visi šādus līgumus, kuriem novērtētā vērtība ir vienāda vai pārsniedz robežvērtības, kas norādītas Padomes Direktīvā 93/36/EEK (1993. gada 14. jūnijs), ar ko koordinē piegāžu valsts līgumu piešķiršanas procedūras [4] vai Padomes Direktīvā 92/50/EEK (1992. gada 18. jūnijs) par to, kā koordinēt pakalpojumu valsts līgumu piešķiršanas procedūras [5], noslēdz pēc tam, kad uzaicinājums uz konkursu ir izsludināts saskaņā ar šo Direktīvu noteikumiem, ieskaitot jebkurus tālākus grozījumus, par kuriem var vienoties (turpmāk tekstā "Padomes Direktīvas par valsts līgumu piešķiršanas procedūrām").3. Līgumus, kuriem minētā līguma novērtētā vērtība nepārsniedz Padomes Direktīvās par valsts līgumu piešķiršanas procedūrām norādītās robežvērtības, var slēgt, individuāli vienojoties. Šādos gadījumos 25. pantā minētajām dalībvalstīm cik vien iespējams un ar visiem attiecīgajiem līdzekļiem jānodrošina iespēja sacensties piegādātājiem, kas varētu piegādāt attiecīgās preces un sniegt attiecīgos pakalpojumus.4. Uzaicinājumus uz konkursu parasti publicē Padomes Ģenerālsekretariāts 25. pantā minēto dalībvalstu vārdā visās dalībvalstīs.5. Konkursa procedūru un pretendentu atlases un līgumu piešķiršanas kritērijus nosaka un reglamentē Padomes Direktīvu noteikumi par valsts līgumu piešķiršanas procedūrām, kas papildināti ar šīs Finanšu regulas noteikumiem.6. Katru uzaicinājumu uz konkursu sagatavo Padomes Ģenerālsekretariāts 25. pantā minēto dalībvalstu vārdā un jo īpaši:a) konkretizē piedāvājumu iesniegšanas procedūru un nosaka, kā tie jānoformē, ieskaitot, jo īpaši, prasības izmantot standarta atbildes veidlapas;b) atsaucas uz vispārīgiem nosacījumiem, kas ir piemērojami attiecīgajam līgumam (piegādes vai pakalpojumu līgumam), un nepieciešamības gadījumā uz dokumentiem, kuru nosacījumi īpaši piemērojami konkrētajam līgumam;c) ietver klauzulu, kas nosaka, ka piedāvājuma iesniegšana nozīmē piekrišanu attiecīgajiem nosacījumiem;d) konkretizē ar kādiem nosacījumiem var veikt pārbaudi, ja nepieciešams, tos sīki jāizklāsta pārbaudes uz vietas gadījumā;e) konkretizē laiku, kurā konkursa noteikumi paliek spēkā un nekādā ziņā nevar tikt grozīti;f) konkretizē sodus par līgumā noteikto noteikumu neievērošanu;g) konkretizē informāciju, kurai jābūt faktūrrēķinos (vai attiecīgajos attaisnojošajos dokumentos);h) aizliedz jebkuru kontaktu starp ģenerālsekretāra vietnieku un viņa padotajiem, 25. pantā minēto dalībvalstu valdību pārstāvjiem, Islandes un Norvēģijas valdību pārstāvjiem un konkursa pretendentiem jautājumos, kas saistīti ar šo uzaicinājumu uz konkursu, izņemot īpašā izņēmuma kārtā ar šādiem nosacījumiem:pirms piedāvājumu iesniegšanas termiņa beigām:i) pēc pretendentu pieprasījuma:pretendentiem var sniegt papildu informāciju vienīgi ar mērķi izskaidrot uzaicinājuma uz konkursu īpatnības;ii) pēc ģenerālsekretāra vietnieka pieprasījuma:ja 25. pantā minētās dalībvalstis, Islande vai Norvēģija vai Padomes Ģenerālsekretariāts uzaicinājuma uz konkursu tekstā pamanījušas kļūdu, neprecizitāti, izlaidumu vai jebkuru citu tehnisku kļūdu, Ģenerālsekretariāts var par to informēt attiecīgās personas tādā pašā veidā, kā sākotnējā uzaicinājumā uz konkursu;iii) ja 25. pantā minētajām dalībvalstīm, Islandei vai Norvēģijai, vai Padomes Ģenerālsekretariātam pēc piedāvājuma atvēršanas uzaicinājuma uz konkursu sakarā ir vajadzīgs ko noskaidrot vai piedāvājumā jālabo acīmredzamas tehniskas kļūdas, Ģenerālsekretariāts var sazināties ar pretendentu.30. pantsKatrā gadījumā, kad līgums noslēgts saskaņā ar 29. panta 6. punkta h) apakšpunkta nosacījumiem, ir jāsagatavo "Piezīme pievienošanai lietā" un šāds līgums jāmin ziņojumā, kas vēlāk iesniedzams 36. pantā minētajai Padomdevējai komitejai.31. pantsAttiecībā uz ģenerālsekretāra vietnieka noslēgtajiem līgumiem 25. pantā minēto dalībvalstu vārdā, dalībvalstu, Islandes un Norvēģijas pilsoņus nešķiro pēc to valstiskās piederības.32. pantsJa piedāvātajam līgumam piemērojami vispārīgie nosacījumi, tos pievieno uzaicinājumam uz konkursu. Pievieno arī dokumentus, kuros ir attiecīgajam konkrētajam līgumam īpaši piemērojami nosacījumi.33. pantsPiedāvājumus pretendenti var iesniegt:a) pa pastu:šajā gadījumā uzaicinājumā uz konkursu ir jākonkretizē, ka attiecīgā diena ir tā, kad ir nosūtīts piedāvājums, ko apliecina pasta zīmogs. Iesniegtie piedāvājumi jāsūta ierakstītā sūtījumā pa pastu; vaib) nododot Padomes Ģenerālsekretariātā tieši vai ar pretendenta pārstāvja starpniecību, ieskaitot privāta kurjera pakalpojumus:šajā gadījumā uzaicinājumā uz konkursu ir jāuzrāda diena un laiks, līdz kuram piedāvājumi ir jāiesniedz, un jākonkretizē Padomes Ģenerālsekretariāta departaments, kurā tie jānogādā pret parakstītu un datētu kvīti.Dienai un laikam jābūt identiskiem abos gadījumos.Lai saglabātu slepenību un izvairītos no grūtībām, uzaicinājumā uz konkursu jābūt šādam noteikumam:"Piedāvājumi iesniedzami aizzīmogotā aploksnē, kas ir ielikta otrā aizzīmogotā aploksnē. Uz iekšējās aploksnes bez departamenta nosaukuma, kurai tā ir adresēta atbilstoši norādījumam uzaicinājumā uz konkursu, ir jābūt vārdiem "Uzaicinājums uz konkursu — pasta kancelejai neatvērt". Ja izmantotas pašlīmējošās aploksnes, tās ir jāaizzīmogo ar līmlenti un nosūtītājam jāparakstās šķērsām pāri lentei."34. pantsKatrs piedāvājums ir jāatver.Piedāvājumus atver šim nolūkam ģenerālsekretāra vietnieka iecelta komiteja. Tās sastāvā ir trīs augsta ranga ierēdņi no dažādiem Padomes Ģenerālsekretariāta direktorātiem. Finanšu kontrolierim jābūt informētam par piedāvājumu atvēršanu. Finanšu kontrolieris vai viņa pārstāvis piedalās kā novērotājs.Komiteja izstrādā piedāvājuma atvēršanas ziņojumu, kas jāparaksta visiem tās locekļiem.Katra piedāvājuma katru lappusi ar iniciāļiem paraksta vismaz viens komitejas loceklis. Komiteja sagatavo rakstisku protokolu par saņemtajiem piedāvājumiem, atsevišķi uzskaitot dokumentus, kuri saņemti no katra pretendenta saistībā ar piedāvājumu.35. pantsKatru piedāvājumu novērtē 25. pantā minētās dalībvalstis kopā ar Islandi un Norvēģiju. Ziņojumu, ko vienprātīgi apstiprina šīs valstis, atbildīgais ierēdnis no Padomes Ģenerālsekretariāta iesniedz 36. pantā minētajai Padomdevējai komitejai. Šo atbildīgo ierēdni nozīmē kredītrīkotājs vai tā vietnieks, kuru arī nozīmē kredītrīkotājs.Šajā ziņojumā iekļauj jo īpaši:a) iemeslu pamatojumu par jebkura piedāvājuma noraidīšanu;b) katra piedāvājuma tehnisko un finanšu novērtējumu, ietverot vienas vienības cenu salīdzinājuma tabulu;c) ieteiktā pretendenta izvēles pamatojumu.36. pantsLīgumus, kas jānoslēdz ģenerālsekretāra vietniekam 25. pantā minēto dalībvalstu vārdā un Islandes un Norvēģijas attiecīgajiem pārstāvjiem pēc tam, kad uzaicinājums uz konkursu ir izdots, pirmkārt to iesniedz Pasūtījumu un līgumu padomdevējai komitejai ar lūgumu sniegt atzinumu.37. pantsŠā lēmuma 36. pantā minētajā Padomdevējā komitejā ir pārstāvji no katras 25. pantā minētās dalībvalsts, kā arī pa vienam pārstāvim no Norvēģijas un Islandes. Šā lēmuma 25. pantā minētās dalībvalstis kopā ar Islandi un Norvēģiju nodrošina, ka izvēlētie pārstāvji ir labi speciālisti informātikas un/vai finanšu jautājumos un/vai juridiskos jautājumos. Pārstāvji nedrīkst būt piedalījušies dokumentu novērtēšanā, kas jāiesniedz Padomdevējai komitejai. Kā novērotājam jāpiedalās finanšu kontroliera pārstāvim.Padomdevēja komiteja ar balsu vairākumu no pārstāvju vidus ievēl priekšsēdētāju un priekšsēdētāja vietnieku.Padomdevēja komiteja sniedz atzinumu par to, vai ir ievērota procedūra par pretendenta izvēli un vispārīgi par ierosinātajiem līguma noteikumiem.Citas problēmas sakarā ar šajā nodaļā regulētajiem jautājumiem var nosūtīt minētajai Padomdevējai komitejai, lai tā sniegtu atzinumu.Padomdevēja komiteja cenšas pieņemt tās atzinumus vienprātīgi. Ja šāda vienprātīga vienošanās nav iespējama, Padomdevēja komiteja pieņem tās atzinumus ar vienkāršu tās pārstāvju balsu vairākumu. Nepieciešams 11 sapulces pārstāvju kvorums, lai tās lēmumi būtu spēkā esoši. Ja balsis dalās vienādi, izšķirošā ir priekšsēdētāja balss.Padomes Ģenerālsekretariāts nepieciešamības gadījumā nodrošina sekretāra palīdzību Padomdevēja komitejai.38. pantsPadomdevēja komiteja izstrādā savus darbības noteikumus pēc līdzības ar Eiropas Savienības Padomes Pasūtījumu un līgumu padomdevējas komitejas darbības noteikumiem.39. pantsPadomdevēja komitejai pieprasa sniegt tās atzinumus tieši padomdevēja statusā par:a) visiem piedāvātajiem piegādes vai pakalpojumu līgumiem, ieskaitot pētījumus, kuru paredzamā vērtība ir vienāda vai pārsniedz robežvērtības Padomes Direktīvā par valsts līgumu piešķiršanas procedūrām;b) par ikvienu piedāvātu līguma papildinājumu, kas minēts a) punktā, ja vien tas izraisa būtiskas pārmaiņas, jo īpaši, ja papildinājuma dēļ mainītos sākotnējā līguma summa;c) par ikvienu piedāvātu papildinājumu, kas palielinātu kopējo summu līgumam, kurš jau noslēgts par summu, kas pārsniedz a) punktā minētās robežvērtības;d) par jautājumiem, kas rodas, līgumu slēdzot vai līgumu pildot (piem., pasūtījumu atcelšana, lūgumi atbrīvot no soda par kavēšanos, atkāpes no īpašajiem un vispārīgajiem līguma nosacījumiem), ja jautājums ir pietiekami svarīgs, lai būtu iemesls pieprasīt atzinumu;e) pēc 25. pantā minēto dalībvalstu vai Islandes vai Norvēģijas, vai Padomdevējas komitejas locekļa vai ģenerālsekretāra vietnieka lūguma, piedāvātajiem līgumiem, kur darījuma summa ir mazāka par a) punktā minētajām robežvērtībām, ja tie uzskata, ka līgumi ir saistīti ar principiāliem jautājumiem vai ka tie ir īpaša veida līgumi.40. pantsPadomdevējai komitejai iesniegtos dokumentus atzinumu sniegšanai atbilstoši 39. panta b) līdz e) punktam, pievieno ziņojumam, ko vienprātīgi apstiprinājušas 25. pantā minētās dalībvalstis, kā arī Islande un Norvēģija.41. pantsPadomdevējas komitejas atzinumus paraksta tās priekšsēdētājs. Lai izvairītos no kavēšanās procesā, ko izraisījusi Padomdevēja komitejas iejaukšanās, 25. pantā minētās dalībvalstis, kā arī Islande un Norvēģija var, ja uzskata par vajadzīgu, nosaukt saprātīgu termiņu, līdz kuram Padomdevējai komitejai jāsniedz atzinums. Atzinumus nosūta ģenerālsekretāra vietniekam un 25. pantā minētajām dalībvalstīm, kā arī Islandei un Norvēģijai. Pēc tam, kad pienācīgi izvērtēts šis atzinums, 25. pantā minētās dalībvalstis, kā arī Islande un Norvēģija vienprātīgi pieņem lēmumu. Kad lēmums ir pieņemts, līgumu vai līgumus, kuri veido katru atsevišķu gadījumu, noslēdz ģenerālsekretāra vietnieks 25. pantā minēto dalībvalstu vārdā un Islandes un Norvēģijas attiecīgie pārstāvji.42. pantsPadomes Ģenerālsekretariāts informē visus pretendentus par lēmumiem, kas pieņemti par viņu piedāvājumiem.43. pants1. Līgumus var noslēgt, pamatojoties uz faktūrrēķinu vai rēķinu, ja paredzētā preču un sniegto pakalpojumu vērtība nepārsniedz EUR 2000.2. Piegādātājiem vai darbuzņēmējiem par līguma izpildes nodrošinājumu garantijas klauzulā var prasīt iepriekš iemaksāt drošības naudu. Šai drošības naudai jābūt ne vien visu nodrošinājuma laiku, bet arī pietiekami ilgu laiku, lai to varētu izmantot. Drošības naudai principā jābūt maksājumam eiro, ko pārskaita uz bankas kontu, kas atvērts īpaši šim mērķim uz Padomes Ģenerālsekretariāta vārda. Šādu drošības naudu var noguldīt tikai pirmās klases kredītiestādē pieprasījuma vai īstermiņa noguldījuma kontā, summas izsakot eiro.3. Drošības naudas lielumu nosaka saskaņā ar parastajiem tirdzniecības noteikumiem.4. Nodrošinājums ir obligāts, ja attiecīgā līguma vērtība ir vienāda vai pārsniedz robežvērtības, kas noteiktas Padomes direktīvās par valsts līgumu piešķiršanas procedūrām.5. Šo nodrošinājumu var aizstāt ar solidāru galvojumu, ko sniedz grāmatveža apstiprināta trešā persona. Šo galvojumu principā izsaka eiro un tam ir jāatbilst tiem pašiem noteikumiem, kas noteikti 2. punktā.6. Ja līgums nav izpildīts vai izpildes termiņš ir pārsniegts, ģenerālsekretāra vietnieks nodrošina, ka 25. pantā minētās dalībvalstis, kā arī Islande un Norvēģija saņem pienācīgu kompensāciju par visiem zaudējumiem, procentu likmēm un izmaksām, atskaitot summu no drošības naudas neatkarīgi no tā, vai to iemaksājis tieši piegādātājs vai darbuzņēmējs, vai kāda trešā persona.44. pantsParastajiem apliecinājuma dokumentiem, ko iesniedz kopā ar pirmo maksājuma rīkojumu, ko sagatavo saskaņā ar līgumu, kas pieprasa drošības naudu, pievieno iemaksājot saņemtās kvīts norakstu, kuru apstiprinājis grāmatvedis, vai galvotājas iestādes vai trešās personas paziņojuma norakstu, kura īstumu apstiprina grāmatvedis.45. pantsĢenerālsekretāra vietniekam ir jāatmaksā drošības nauda vai no to vietā sniegtajām 43. pantā minētajām galvojuma saistībām jāatbrīvo saskaņā ar noteikumiem par līgumu slēgšanu, izņemot gadījumus, kad līgums nav izpildīts vai nav izpildīts laikus, kā minēts 43. panta 6. punktā.VI NODAĻAPārskatu sagatavošana un revīzija46. pants1. Ģenerālsekretāra vietnieks, divu mēnešu laikā pirms budžeta izpildes perioda beigām, sagatavo ieņēmumu un izdevumu pārskatu un bilanci un nodod tos SIS Darba grupai.2. Ieņēmumu un izdevumu pārskatā atspoguļo visas iepriekšējā finanšu gadā notikušās ieņēmumu un izdevumu operācijas. Tas veidojams un iedalāms tāpat kā budžets.3. Pārskatam pievieno:a) pārskatu, kas atspoguļo 25. pantā minēto valstu situāciju attiecībā uz to finanšu ieguldījumu maksājumiem; unb) apropriāciju pārskaitījumu pārskatu.4. Budžeta aktīvus un pasīvus bilancē uzrāda par stāvokli uz iepriekšējā finanšu gada 31. decembri.47. pants1. Revīzijas palātai lūdz veikt pārskatu revīziju.2. Ģenerālsekretāra vietnieks nosūta ieņēmumu un izdevumu pārskatu un bilanci Revīzijas palātai 15 dienu laikā pēc 46. panta 1. punktā paredzētā laika posma.3. Revīzijas palātas revīzijas mērķis ir konstatēt, vai ieņēmumi ir saņemti un izdevumi izdarīti likumīgi un pareizi saskaņā ar pārvaldāmajiem līgumiem, budžetu un šo Finanšu regulu.4. Ģenerālsekretāra vietnieks nodrošina Revīzijas palātu ar visu tai nepieciešamo, lai tā varētu veikt šo uzdevumu.48. pantsIeņēmumu un izdevumu pārskatu, bilanci un Revīzijas palātas ziņojumu, kuram nepieciešamības gadījumā pievieno ģenerālsekretāra vietnieka komentārus, iesniedz līdz 1. jūlijam 25. pantā minētajām valstīm. Tiekoties Padomē, 25. pantā minētās dalībvalstis sniedz atzinumu Ģenerālsekretāra vietniekam par budžeta izpildi.VII NODAĻANobeiguma noteikumi49. pantsŠengenas acquis noteikumu ieviešanā, kas attiecas uz Šengenas informācijas sistēmu valstij, izņemot valstis, kas minētās 25. pantā (turpmāk tekstā "cita valsts") ietilpst:a) šā lēmuma 25. pantā minēto valstu iemaksu daļas precizēšana, kā noteikts 26. pantā;b) šā lēmuma 25. pantā minēto valstu iemaksu pielāgošana, lai noteiktu iemaksas, ko maksā valsts Sisnet darbībai par visu kārtējo finanšu gadu;c) šā lēmuma 25. pantā minēto valstu iemaksu pielāgošana, lai noteiktu agrāko Sisnet izveidošanas izmaksu daļu, kas jāsedz citai valstij. Procentuālo attiecību aprēķina, pamatojoties uz PVN resursu attiecību, ko iemaksā cita valsts Eiropas Kopienu kopējos PVN resursos par iepriekšējiem finanšu gadiem, kuros radušās nepieciešamās Sisnet izveidošanas izmaksas. Procentuālā iemaksa ir 25. pantā minēto valstu "kredītzīme" summai, kas proporcionāla to daļai, kas aprēķināta saskaņā ar 26. pantu. Citas valstis var izvēlēties piešķirt attiecīgi summu to budžeta daļai vai pieprasīt atmaksāšanu.50. pants1. Šo Finanšu regulu piemēro budžeta pieņemšanai, kas attiecas uz vajadzīgajiem ieņēmumiem un izdevumiem, lai atbilstu noteikumiem, kuri izriet no veiktās darbības atbilstoši Lēmuma 1999/870/EK 1. pantam, finanšu gadam, kurā šī regula stājas spēkā.2. Atkāpjoties no 8. panta, 1. punktā minētajiem budžeta mērķim, Padomes ģenerālsekretārs vietnieks nosūta provizorisku budžeta projektu SIS Darba grupai, cik ātri vien iespējams pēc šīs Finanšu regulas pieņemšanas. Pēc SIS Darba grupas atzinumu iesniegšanas un budžeta projekta sastādīšanas, 25. pantā minētās dalībvalstis, tiekoties Padomē, pieņem budžetu nekavējoties.3. Atkāpjoties no 28. panta, 1. punktā minētajiem budžeta mērķim, 25. pantā minētajām valstīm pieprasa maksāt iemaksas saskaņā ar grafiku, ko nosaka 25. pantā minētās dalībvalstis budžeta pieņemšanas brīdī.51. pants1. Šis lēmums stājas spēkā tā pieņemšanas dienā.2. To publicē Eiropas Kopienu Oficiālajā Vēstnesī.Briselē, 2000. gada 27. martāPadomes vārdā —priekšsēdētājsF. Gomes[1] OV L 337, 30.12.1999., 41. lpp.[2] OV L 356, 31.12.1977., 1. lpp. Regulā jaunākie grozījumi izdarīti ar Regulu (EK) Nr. 2673/1999 (OV L 326, 18.12.1999., 1. lpp.).[3] OV L 123, 13.5.1999., 51. lpp.[4] OV L 199, 9.8.1993., 1. lpp.[5] OV L 209, 24.7.1992., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 97/52/EK (OV L 328, 28.11.1997., 1. lpp.).--------------------------------------------------


title: Padomes Lēmums (1999. gada 17. decembris), ar ko Eiropas Savienības Padomes ģenerālsekretāra vietnieku pilnvaro rīkoties kā noteiktu dalībvalstu pārstāvim tādu līgumu slēgšanas nolūkos, kuri attiecas uz komunikācijas infrastruktūras Šengenas vidē SISNET ierīkošanu un darbību, un šādu līgumu vadību

text:
Svarīgs juridisks paziņojums

|

31999D0870

Oficiālais Vēstnesis L 337 , 30/12/1999 Lpp. 0041 - 0042

		Padomes Lēmums(1999. gada 17. decembris),ar ko Eiropas Savienības Padomes ģenerālsekretāra vietnieku pilnvaro rīkoties kā noteiktu dalībvalstu pārstāvim tādu līgumu slēgšanas nolūkos, kuri attiecas uz komunikācijas infrastruktūras Šengenas vidē SISNET ierīkošanu un darbību, un šādu līgumu vadību(1999/870/EK)EIROPAS SAVIENĪBAS PADOME,rīkojoties saskaņā ar 7. pantu protokolā par Šengenas acquis iekļaušanu Eiropas Savienības sistēmā, kas pievienots Līgumam par Eiropas Savienību un Eiropas Kopienas dibināšanas līgumam (turpmāk "Šengenas protokols"),tā kā:(1) Padomes ģenerālsekretārs ir pilnvarots rīkoties minēto dalībvalstu vārdā attiecībā uz līgumiem, kas saistīti ar SIRENE tīkla II fāzes ierīkošanu un darbību [1].(2) Attiecīgās dalībvalstis ir nolēmušas pagarināt līgumu par SIRENE tīkla II fāzi, kurš tādējādi beidzas 2001. gada 23. augustā.(3) Līdz 2001. gada 23. augustam attiecīgi jānodrošina jauna komunikāciju infrastruktūra Šengenas vidē ar nosaukumu "SISNET", kurai nepieciešams izpildīt atbilstošo līgumu slēgšanas sagatavošanas pasākumus, pašu līgumu slēgšanas procedūru un šādu līgumu vadību.(4) Atbilstošās dalībvalstis ir prasījušas, lai Padomes ģenerālsekretāra vietnieks pārstāvētu tās attiecībā uz nepieciešamo sagatavošanas pasākumu izpildi, kā arī attiecīgo līgumu slēgšanu un vadību.(5) Šāda uzdevuma īstenošana noteiktu dalībvalstu vārdā rada jaunus pienākumus Padomes ģenerālsekretāra vietniekam, atšķirīgus no pienākumiem, kurus ģenerālsekretāra vietnieks veic saskaņā ar Līguma par Eiropas Savienību un Eiropas Kopienas dibināšanas līguma noteikumiem.(6) Tādēļ ir lietderīgi ģenerālsekretāra vietnieka šādu jauno pienākumu noteikt ar skaidru Padomes lēmumu,IR PIEŅĒMUSI ŠO LĒMUMU.1. pants1. Ar šo Padome pilnvaro Padomes ģenerālsekretāra vietnieku rīkoties kā atbilstošo dalībvalstu (Beļģijas, Dānijas, Vācijas, Grieķijas, Spānijas, Francijas, Itālijas, Luksemburgas, Nīderlandes, Austrijas, Portugāles, Somijas un Zviedrijas) pārstāvim, attiecībā uz:a) izsoles uzaicinājuma izpildi par SISNET piegādi, ierīkošanu un vadību un jebkādiem citiem sagatavošanas pasākumiem, kuri varētu būt nepieciešami šajā sakarā; unb) līgumu noslēgšanu un vadību par SISNET piegādi, ierīkošanu un vadību, un pakalpojumu piegādi, kas attiecas uz tās izmantošanu.2. Šā panta 1. punktā paredzētās pilnvaras ir spēkā tik ilgi, kamēr maksājumi saskaņā ar iepriekšminētajiem līgumiem netiek maksāti no Eiropas Kopienas vispārējā budžetā, bet turpmāk par tiem maksā attiecīgās dalībvalstis.3. Ģenerālsekretāra vietnieks ir pilnvarots rīkoties arī kā Īrijas un/vai Apvienotās Karalistes pārstāvis attiecībā uz jautājumiem, kas izklāstīti 1. punktā saskaņā ar visiem turpmākajiem Padomes lēmumiem par kādas no minētajām dalībvalstīm dalību dažos vai visos Šengenas acquis noteikumos saskaņā ar Šengenas protokola 4. panta noteikumiem.2. pantsDarbu, kas saistīts ar izsoles uzaicinājumu sagatavošanu un turpmāko līgumu, kas minēti 1. pantā, vadību noteiktu dalībvalstu vārdā, veic Padomes ģenerālsekretariāts kā daļu no saviem parastajiem administratīvajiem pienākumiem.3. pantsVisus jautājumus, kas attiecas uz saistībām, kas nav līgumsaistības un kas izriet no Padomes Ģenerālsekretariāta darbības vai neizdarības veicot tā administratīvos pienākumus saskaņā ar šo lēmumu, reglamentē Eiropas Kopienas dibināšanas līguma 288. panta otrā daļa. Tādēļ līguma 235. pantu piemēro visiem strīdiem saistībā ar zaudējumu kompensāciju.4. pants1. Padomes ģenerālsekretāra vārdā atver tādu īpašu bankas kontu, Lēmumā 1999/322/EK minēto līgumu vadības nolūkos, kuru izmanto attiecībā uz 1. pantā noteikto līgumu slēgšanas un vadības budžetu.2. Ģenerālsekretāra vietnieks ir pilnvarots izmantot bankas kontu, kas noteikts 1. punktā, lai īstenotu savus pienākumus saskaņā ar šo lēmumu.5. pantsŠis lēmums stājas spēkā tā pieņemšanas dienā.6. pantsŠo lēmumu publicē Eiropas Kopienu Oficiālajā Vēstnesī.Briselē, 1999. gada 17. decembrīPadomes vārdā —priekšsēdētājsK. Hemilä[1] Padomes 1999. gada 3. maija Lēmums 1999/322/EK, OV L 123, 13.5.1999., 49. lpp.--------------------------------------------------


title: Padomes Lēmums (2003. gada 17. decembris) par nolīguma parakstīšanu starp Eiropas Savienību un Islandes Republiku un Norvēģijas Karalisti par dažu noteikumu piemērošanu, kas ietverti 2000. gada 29. maija Konvencijā par Eiropas Savienības dalībvalstu savstarpēju palīdzību krimināllietās un tās 2001. gada protokolā

text:
Svarīgs juridisks paziņojums

|

32004D0079

Oficiālais Vēstnesis L 026 , 29/01/2004 Lpp. 0001 - 0002

		Padomes Lēmums(2003. gada 17. decembris)par nolīguma parakstīšanu starp Eiropas Savienību un Islandes Republiku un Norvēģijas Karalisti par dažu noteikumu piemērošanu, kas ietverti 2000. gada 29. maija Konvencijā par Eiropas Savienības dalībvalstu savstarpēju palīdzību krimināllietās un tās 2001. gada protokolā(2004/79/EK)EIROPAS SAVIENĪBAS PADOME,ņemot vērā Līgumu par Eiropas Savienību un jo īpaši tā 24. un 38. pantu,tā kā:(1) Saskaņā ar Līguma par Eiropas Savienību 34. panta 2. punkta d) apakšpunktu Padome 2000. gada 29. maijā pieņēma Konvenciju par Eiropas Savienības dalībvalstu savstarpēju palīdzību krimināllietās [1] (turpmāk "ES savstarpējās palīdzības konvencija").(2) Minētās konvencijas 2. panta 1. punkta noteikumi nosaka Šengenas acquis attīstību tādā nozīmē, kā to paredz Eiropas Savienības Padomes, Islandes Republikas un Norvēģijas Karalistes 1999. gada 18. maija Nolīgums par šo divu valstu asociēšanu un Šengenas acquis piemērošanu, ieviešanu un attīstību [2].(3) Saskaņā ar Līguma par Eiropas Savienību 34. panta 2. punkta d) apakšpunktu Padome 2001. gada 16. oktobrī pieņēma Konvencijas par Eiropas Savienības dalībvalstu savstarpēju palīdzību krimināllietās protokolu [3] (turpmāk "ES savstarpējās palīdzības protokols").(4) Minētā protokola 15. panta noteikumi paredz, ka tā 8. pants nosaka Šengenas acquis attīstību tādā nozīmē, kā to paredz Eiropas Savienības Padomes, Islandes Republikas un Norvēģijas Karalistes Nolīgums par šo divu valstu asociēšanu un Šengenas acquis piemērošanu, ieviešanu un attīstību.(5) Saskaņā ar minētā nolīguma 8. panta noteikumiem Islandes Republikai un Norvēģijas Karalistei to savstarpējās attiecībās un attiecībās ar Eiropas Savienības dalībvalstīm būs saistoši minētie ES savstarpējās palīdzības konvencijas noteikumi.(6) Pēc Padomes 2002. gada 19. decembra Lēmuma, ar ko Padomes prezidējošajai valstij ļauj sākt sarunas, lai piemērotu dažus noteikumus attiecībā uz tiesisko sadarbību krimināllietās, ņemot vērā Līguma par Eiropas Savienību 24. un 38. pantu, prezidentūra, kurai palīdzēja Komisija, rīkoja sarunas par nolīgumu ar Islandes Republiku un Norvēģijas Karalisti, saskaņā ar kuru arī pārējās ES savstarpējās palīdzības konvencijas un ES savstarpējās palīdzības protokola materiālās tiesību normas būs piemērojamas Islandes Republikai un Norvēģijas Karalistei to savstarpējās attiecībās un attiecībās ar Eiropas Savienības dalībvalstīm.(7) Pēc nolīguma noslēgšanas tas jāparaksta Eiropas Savienības vārdā,IR PIEŅĒMUSI ŠO LĒMUMU.1. pantsAr šo Eiropas Savienības vārdā apstiprina Eiropas Savienības, Islandes Republikas un Norvēģijas Karalistes Nolīgumu par 2000. gada 29. maija Konvencijas par Eiropas Savienības dalībvalstu savstarpēju palīdzību krimināllietās un tās 2001. gada protokola dažu noteikumu piemērošanu, ievērojot Padomes lēmumu par minētā nolīguma noslēgšanu.Nolīguma teksts ir pievienots šim lēmumam.2. pantsAr šo Padomes priekšsēdētājs ir pilnvarots izraudzīties personu(-as), kas ir tiesīga parakstīt nolīgumu.3. pantsŠo lēmumu un tam pievienoto nolīgumu publicē Eiropas Savienības Oficiālajā Vēstnesī.Briselē, 2003. gada 17. decembrīPadomes vārdā —priekšsēdētājsG. Alemanno[1] OV C 197, 12.7.2000., 1. lpp.[2] OV L 176, 10.7.1999., 36. lpp.[3] C 326, 21.11.2001., 1. lpp.--------------------------------------------------


title: Padomes Lēmums 2007/427/KĀDP ( 2007. gada 18. jūnijs ), ar ko ieceļ Eiropas Savienības Īpašo pārstāvi Bosnijā un Hercegovinā

text:
               20.6.2007

               LV

               Eiropas Savienības Oficiālais Vēstnesis

               L 159/63

      PADOMES LĒMUMS 2007/427/KĀDP
   (2007. gada 18. jūnijs),
   ar ko ieceļ Eiropas Savienības Īpašo pārstāvi Bosnijā un Hercegovinā
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 18. panta 5. punktu saistībā ar 23. panta 2. punktu,
   tā kā:

               (1)

               Padome 2006. gada 30. janvārī pieņēma Vienoto rīcību 2006/49/KĀDP (1), ar ko Christian Schwarz-Schilling kungu ieceļ par Eiropas Savienības Īpašo pārstāvi (ESĪP) Bosnijā un Hercegovinā.

               (2)

               Padome 2007. gada 7. februārī pieņēma Vienoto rīcību 2007/87/KĀDP (2), ar ko groza Eiropas Savienības Īpašā pārstāvja Bosnijā un Hercegovinā Christian Schwarz-Schilling kunga pilnvaras un pagarina to termiņu līdz 2007. gada 30. jūnijam.

               (3)

                  Christian Schwarz-Schilling kungs ir informējis ģenerālsekretāru/Augsto pārstāvi, ka viņš nevēlas pretendēt uz pilnvaru termiņa pagarināšanu pēc 2007. gada 30. jūnija.

               (4)

               Pārskatot Vienoto rīcību 2007/87/KĀDP, ESĪP pilnvaru termiņš būtu jāpagarina līdz 2008. gada 29. februārim. Tādēļ uz atlikušo laikposmu no 2007. gada 1. jūlija līdz 2008. gada 29. februārim būtu jāieceļ jauns ESĪP Bosnijā un Hercegovinā.

               (5)

               Ģenerālsekretārs/Augstais pārstāvis ir ieteicis iecelt Miroslav Lajčák kungu par jauno ESĪP Bosnijā un Hercegovinā.

               (6)

               Padomes Regulas (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (3), 49. panta 3. punktā paredzēts, ka tiesību pamatakts saskaņā ar Līguma 18. panta 5. punktu var būt lēmums.

               (7)

               ESĪP pilnvaras īstenos situācijā, kas var pasliktināties un kas varētu kaitēt Līguma 11. pantā izklāstīto kopējās ārpolitikas un drošības politikas mērķu sasniegšanai,

         IR PIEŅĒMUSI ŠO LĒMUMU.
   1. pants
   Iecelšana
   Ar šo Miroslav Lajčák kungs tiek iecelts par Eiropas Savienības Īpašo pārstāvi (ESĪP) Bosnijā un Hercegovinā uz laikposmu no 2007. gada 1. jūlija līdz 2008. gada 29. februārim. Viņš pilda pienākumus saskaņā ar Vienotajā rīcībā 2007/87/KĀDP paredzētajām pilnvarām un sīki izstrādātiem noteikumiem.
   2. pants
   Finansēšana
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2007. gada 1. jūlija līdz 2008. gada 29. februārim ir EUR 1 530 000.
   2.   Izdevumus pārvalda, pamatojoties uz ESĪP līgumu ar Komisiju. Izdevumi ir atbilstīgi no 2007. gada 1. jūlija.
   3. pants
   Pārskatīšana
   Līdz 2007. gada novembra vidum ESĪP iesniedz ģenerālsekretāram/Augstajam pārstāvim, Padomei un Komisijai pilnīgu ziņojumu par pilnvaru īstenošanu.
   4. pants
   Stāšanās spēkā
   Šis lēmums stājas spēkā tā pieņemšanas dienā.
   5. pants
   Publicēšana
   Šo lēmumu publicē Eiropas Savienības Oficiālajā Vēstnesī.

      Luksemburgā, 2007. gada 18. jūnijā

            Padomes vārdā —

            priekšsēdētājs

         F.-W. STEINMEIER

      (1)  OV L 26, 31.1.2006., 21. lpp. Vienotajā rīcībā grozījumi izdarīti ar Vienoto rīcību 2006/523/KĀDP (OV L 207, 27.7.2006., 30. lpp.).

      (2)  OV L 35, 8.2.2007., 35. lpp.

      (3)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).